title: Simo Routarinne

text: Simo Routarinne (s. 31. maaliskuuta 1962) on suomalainen näyttelijä, ohjaaja ja käsikirjoittaja sekä luova johtaja ja vuorovaikutusmuotoilija yrityksessä IMPROVment Oy, joka tarjoaa vuorovaikutusvalmennusta ja fasilitointipalveluita yrityksille ja yhteisöille. Hän on perustajajäsen Stella Polaris -improvisaatioteatteriryhmässä. Simo Routarinne on kirjoittanut kaksi tietokirjaa: "Improvisoi!" (Tammi 2004) ja "Valta ja vuorovaikutus" (Tammi 2007) . Routarinteen merkittävin tähänastinen rooli valkokankaalla on Jyrki Koski elokuvassa "Kukkia ja sidontaa". Routarinne on myös näytellyt "Sydänjää"-televisiosarjassa Petriä. Hän on myös ääninäytellyt Poopchevin roolin animaatioelokuvassa "Kärpäsenä kuuhun". Routarinne on koulutukseltaan teatteritaiteen maisteri.


title: Simo Routarinne

text: Routarinteen vaimo on Sara Routarinne, ja he asuvat Vantaan Hiekkaharjussa.


title: Eino Kellberg

text: Eino Antero Kellberg (12. elokuuta 1908 Iisalmen maalaiskunta – 31. heinäkuuta 1978 Iisalmi) oli suomalainen kauppias ja kirjailija.


title: Eino Kellberg

text: Kellbergin isä oli mäkitupalainen Paavo Kellberg joka oli työmiehenä Iisalmen pappilassa ja tunsi kirjailija Juhani Ahon. Eino Kellberg työskenteli suutarina ja rautateillä kunnes hän sai kerättyä varoja oman kauppaliikkeen perustamiseen. Vaikka kaupan hoito veikin aikaa Kellberg ehti lukea myös kirjallisuutta ja hänen suosikkikirjailijoihinsa kuuluivat Aleksis Kivi, Juhani Aho, Jack London ja Pentti Haanpää.


title: Eino Kellberg

text: Kellberg voitti Gummeruksen järjestämän historiallisten romaanien kirjoituskilpailun teoksellaan "Kylä kapinan rajalla" joka kertoi omakohtaisiin kokemuksiin perustuen vuosien 1917–1918 tapahtumista Iisalmen seudulla.


title: Eino Kellberg

text: Kirjailija Aarno Kellberg on Eino Kellbergin poika.


title: Reuhurinteen ala-aste

text: Reuhurinne on Tuula Kallioniemen kirjoittama kirjasarja.


title: Reuhurinteen ala-aste

text: Reuhurinteen ala-asteella kaikki oppilaat, ekaluokkalaisista kuutosin, mahtuvat samaan luokkaan. Opettaja on nimeltään Aapeli Käki. Oppilaita ovat muun muassa Ryyni, Ötö, Vatanen ja Rosita. Reuhurinteen koulussa arkisimmistakin pikku asioista saattaa paisua uskomaton soppa. Eikä ihme, sillä samaan luokkaan mahtuvat kaikki koulun oppilaat ekaluokkalaisista kuudesluokkalaisiin. Jokainen päivä on seikkailu myös opettaja Aapeli Käelle, joka yrittää parhaansa mukaan paimentaa katrastaan opintiellä.


title: Reuhurinteen ala-aste

text: Tuula Kallioniemen sarja ilmestyi alun perin vuosina 1998-2001. Reuhurinne 1 sisältää teokset "Reuhurinteen ala-aste" ja "Pusuja ja pulmia". Reuhurinne 2 sisältää teokset "Mörköjä ja sankareita", "Tähtiä ja tumpeloita" ja "Velmuja ja vintiöitä". Nämä teokset kuvittivat Aino Havukainen ja Sami Toivonen.


title: Reuhurinteen ala-aste

text: Kirjasarja jäi kirjan "Velmuja ja vintiöitä" jälkeen pitkäksi aikaa tauolle, kunnes se sai vuonna 2011 jatkoa. Tämä uudempi sarja esittelee uudet oppilaat, sillä vuosia on kulunut edellisestä osasta. Koulun opettajana on edelleen Aapeli Käki ja Soppa-Nestori esiintyy myös, tosin tällä kertaa koulunkäyntiavustajana. Kirjoja on ilmestynyt toistaiseksi neljä: "Kaahailua ja kepposia", "Aaveita ja avaruusolentoja", "Faneja ja fossiileja" ja "Hässäkkää ja hätähousuja". Nämä teokset on kuvittanut Jii Roikonen.


title: Matti Karjalainen (suomentaja)

text: Matti Juhani Virokannas Karjalainen, kirjailijanimi Juho Virokannas (30. joulukuuta 1907 Riihimäki – 15. marraskuuta 1978 Helsinki) oli suomalainen toimittaja, nuortenkirjailija ja suomentaja.


title: Matti Karjalainen (suomentaja)

text: Karjalaisen vanhemmat olivat Eero Karjalainen ja Anni Kritz. Hän sai Nuorten kirjallisuuden Valistuksen palkinnon 1952.


title: Matti Karjalainen (suomentaja)

text:
Nimimerkillä "Juho Virokannas":
Nimellä "Matti Karjalainen":


title: Ruslania

text: Ruslania Books Oy on venäläisten kirjojen ja lehtien maahantuoja sekä kustannusliike. Vuonna 1986 perustettu Ruslania tuo maahan venäläisiä kirjoja, elokuvia, julisteita, nuotteja, musiikkia ja lehtiä. Yrityksen toimitilat ja myymälä ovat Helsingissä. Ruslania on kustantanut maataloussanaston, "Sinuhe egyptiläisen" venäjäksi, tekniikan sanakirjan, kaksi talouden ja kaupan sanakirjaa sekä Osmo Jussilan "Suomen suuriruhtinaskunta" -kirjan venäjännöksen.


title: Antti Koskelin

text: Antti Koskelin (s. 1970) on suomalainen yritysjohtaja.


title: Antti Koskelin

text: Tietotekniikan insinööriksi valmistunut Koskelin oli vuosina 1994–2008 töissä Nokialla toimien johtotehtävissä Yhdysvalloissa ja Suomessa. Konecranesin palvelukseen Koskelin tuli vuonna 2009 ja oli laajennetun johtoryhmän jäsenenä toimien konsernin tietohallintojohtajana (CIO). Vuonna 2011 Konecranesin tietohallintojohtajana hänet valittiin Suomen seitsemänneksi Vuoden CIO:ksi.


title: Antti Koskelin

text: Konecranesilta Koskelin siirtyi Koneen tietohallintojohtajaksi vuoden 2015 alussa.


title: Dagmar Ruin

text: Dagmar Nathaniel Ruin-Ramsay (11. helmikuuta 1894 Saransk, Venäjä – 20. helmikuuta 1977 Ruotsi) oli suomalainen sairaanhoitaja ja ruotsin kielellä kirjoittanut kirjailija. Hän käytti myös nimimerkkejä "Syster" ja "Syster Dagmar".


title: Dagmar Ruin

text: Dagmar Ruin osallistui sairaanhoitajana ensimmäiseen maailmansotaan, Suomen sisällissotaan ja Viron vapaussotaan. 1920-luvulla Ruin asui jonkin aikaa Yhdysvalloissa jossa hän tutustui muun muassa Jane Addamsiin ja Henry Fordiin.


title: Dagmar Ruin

text: Dagmar Ruin meni naimisiin 1928 Johan Ronald Ramsayn kanssa. Hän kirjoitti 1960-luvun alussa kolme muistelmateosta.


title: Dagmar Ruin

text:
Nimellä "Dagmar Ruin":
Nimellä "Dagmar Ruin-Ramsay":
Nimimerkillä "Syster Dagmar":
Nimimerkillä "Syster":


title: Garantia

text: Vakuutusosakeyhtiö Garantia (engl. "Garantia Insurance Company Ltd.", ruots. "Försäkringsaktiebolaget Garantia")on takauspalveluihin erikoistunut kotimainen finanssialan yhtiö ja osa suomalaista omistajuutta edistävää Taaleri-konsernia. Garantia tarjoaa useita vaihtoehtoisia rahoituskanavia takaamalla eläkelainoja, pankkilainoja ja pääomamarkkinoilta haettua rahoitusta. Garantian palveluihin kuuluvat myös mm. kaupalliset takaukset, sijoitustakaukset sekä asuntolainatakaukset.


title: Garantia

text: Garantian vakuutuskanta oli vuoden 2017 lopussa 1,49 miljardia euroa ja luottoluokitus A- (Standard & Poor’s 2017). Garantia on perustettu vuonna 1993 ja sen omistaa Taaleri Oyj, jonka osake on listattu Helsingin pörssiin.


title: Nokia Asha 300

text: Nokia Asha 300 on Nokian valmistama kosketusnäytöllä ja numeronäppäimistöllä varustettu matkapuhelin, joka julkistettiin Nokia World 2011-tapahtumassa lokakuussa 2011. Sen hintaluokka on 80-90 euroa alueesta riippuen.


title: Kukin tyylillään

text:
Kukin tyylillään on Lassi Valtosen ensimmäinen studioalbumi. Albumin on tuottanut Matti Mikkola ja se julkaistiin CD:nä ja LP:nä 26. lokakuuta 2011.
Kappalemateriaalia albumille ovat tehneet Matti Johannes Koivu, Marko Haavisto, Topi Saha sekä tuottaja Matti Mikkola ja Asa. Lisäksi albumi sisältää Valtosen version Pelle Miljoonan kappaleesta "Nuoriso sairastaa syöpää". Julkaisuviikollaan albumi nousi iTunes-musiikkipalvelun kymmenen eniten ladatun albumin joukkoon, ja sai myös posiitiivista palautetta kriitikoilta. Esimerkiksi musiikkilehti "Soundin" toimittaja Pekka Laine antoi albumille neljä tähteä viidestä. Vuoden 2012 Emma-gaalassa albumi oli myös ehdolla vuoden 2011 parhaaksi popalbumiksi.


title: Kukin tyylillään

text: Albumilta on julkaistu kolme singleä. Ensimmäinen single "Vanhanaikainen" jaettiin radioasemien soittoon syyskuun alussa, ja toinen single "Tuhkaa ja hiekkaa" nostettiin muun muassa YleX:n soittolistalle, ja kappaleesta kuvattiin myös musiikkivideo. Kolmas single "Pispala" jaettiin radioille marraskuun 2011 aikana, ja myös tästä kappaleesta tehtiin musiikkivideo.


title: Kukin tyylillään

text: Albumi ylsi Suomen virallisen listan sijalle 10., ja se ylitti kultalevyyn oikeuttavan, 10 000 myydyn äänitteen rajan 1. joulukuuta 2011.


title: Palatsirantakatu

text:
Palatsirantakatu () on Nevajoen etelärantaa kulkeva rantakatu Pietarissa. Se ulottuu Kutuzovin rantakadulta Amiraliteetin rantakadulle. Siltä pääsee joen poikki Vasilinsaarelle Palatsisiltaa pitkin, ja Petrogradin puolelle Kolminaisuuden siltaa pitkin.
Kadun varrella ovat Eremitaašin rakennukset, Talvipalatsi ja useita muita palatseja. Näihin kuuluvat Suuriruhtinas Vladimirin palatsi ja Novo-Mihailovski Dvorets.


title: Danjaq

text: Danjaq on James Bond -elokuviin keskittynyt holdingyhtiö, joka omistaa tekijän oikeudet Bond-elokuvien tavaramerkeistä ja logoista. Yhtiön nimi tulee Albert R. Broccolin ja Harry Saltzmanin vaimojen etunimien alkukirjaimista.


title: Pyhimyksen diskografia

text: Tämä on suomalaisen rap-artisti Pyhimyksen diskografia.


title: Verebje

text: Verebje () on maalaiskunta ja sen keskuskylä Novgorodin alueen Malaja Višeran piirissä Venäjällä. Se sijaitsee 35 kilometriä Malaja Višerasta kaakkoon. Kylässä on 400 ja kunnassa 1400 asukasta (vuonna 2011).


title: Verebje

text: Verebjen kunnan pinta-ala on 683,64 neliökilometriä. Se rajoittuu lännessä Malaja Višeran piirin Burgan kuntaan, pohjoisessa ja koillisessa Ljubytinon piiriin sekä kaakossa ja etelässä Okulovkan piiriin. Pinta-alasta 90,3 % on metsää, 6,6 % maatalousmaata ja 2,0 % asuinaluetta.


title: Verebje

text: Seudun jokia ovat Msta ja Verebja (alajuoksulla Verebuška). Mstajoen vasen ranta kuuluu Valdain ylängön reuna-alueeseen. Suojeltuja luonnonmuistomerkkejä ovat Verebjan jokilaakson sekä Mstajoen rannalla sijaitsevan Lzin kylän maisemat, Britinskojen ja Burginskojen (Pannitskojen) suoalueet, Mstinski mostin kvartsihiekkaesiintymä sekä Okulovon maisemapuisto.


title: Verebje

text: Keskuskylän lisäksi kuntaan kuuluu 54 kylää: Bolšoje Klenovo, Bolšoje Pehovo, Dubovitsy, Dubrovka, Gar, Golyšino, Gorodištši, Goruška, Gusevo, Haritonovo, Inevo Pole, Jaljomka, Kašira, Kolmykovo, Komel, Kontsy, Krjukovo, Leskunovo, Loštševo, Luka, Lzi, Nižni Perelesok, Nižnije Ostrovtsy, Nizovka, Novaja, Novoselitsy, Oksotši, Okulovo, Olhovka, Oputi, Peljušnja, Povodjo, Podgorje, Podgornoje, Poryhalovo, Posohovo, Požarjo, Šabanovo, Šemjakino, Sorotšino, Starina, Ustje, Verhni Perelesok, Verhnije Ostrovtsy, Vjazovka, Voronkovo, Zaborovje, Zahožka, Zamostje, Zapolek, Zaretšje, Zarutševje, Znamenka ja Zolotoje Koleno. Väkiluvultaan suurimmat kylät ovat Verebje, Oksotši, Podgornoje, Luka ja Gar. Kymmenessä kylässä ei ole lainkaan vakituista asutusta.


title: Verebje

text: Seudulla sijainnut Oksotšin pogosta mainitaan ensimmäisen kerran Novgorodin Derevan viidenneksen verokirjassa vuonna 1495. Myöhemmin se kuului Novgorodin läänin Kresttsyn kihlakuntaan. Kunnan eteläosassa on ollut 1600-luvulla syntynyttä karjalaisasutusta. Peter von Köppenin 1800-luvun puolivälissä julkaisemassa etnografisessa kartassa karjalaisten asuttamina mainitaan Golyšinon, Gusevon, Haritonovon ja Zaborovjen kylät.


title: Verebje

text: Vuonna 1843 alueen läpi ryhdyttiin rakentamaan Pietarin ja Moskovan välistä rautatietä, joka valmistui vuonna 1851. Mstajoen ja Torbinon aseman välisen jyrkän nousun junaliikenteelle aiheuttamien ongelmien takia radalle rakennettiin vuosina 1877–1881 Verebjen mutka, jolle perustettiin Verebjen ja Oksotšin asemat. Rautatieliikenne toi seudulle taloudellista toimeliaisuutta, tosin jo aikaisemminkin sen kautta oli kulkenut tärkeä Mstajoen kauppareitti. Požarjen volostiiin kuuluneissa Verebjen kylässä ja asemalla oli vuonna 1908 yhteensä 722 asukasta, kolme koulua, postiasema, sairaala, 13 kauppaa, joukko käsityöläisiä ja neljä teetupaa. Lähistöllä toimi lasi- ja pullotehdas.


title: Verebje

text: Požarjen volosti ja sen keskuksena toiminut Verebjen asema liitettiin vuonna 1918 Malaja Višeran kihlakuntaan. Vuodesta 1927 lähtien Verebje kuului kyläneuvostona aluksi Torbinon ja myöhemmin Malaja Višeran piiriin. Nykyinen kunta on perustettu vuonna 2004.


title: Verebje

text: Vuonna 2001 aloitettiin työt Verebjen mutkan suoristamiseksi. Verebjen ja Oksotšin rautatieasemat lakkautettiin uuden radan valmistuttua ja molemmat asemataajamat saivat kylän statuksen vuonna 2005. Rautatieliikenteen siirtymisellä ohitusradalle on ollut kielteinen vaikutus kunnan kehitykseen.


title: Verebje

text: Nykyään kunnan alueella sijaitsee kolme rautatien pysähdyspaikkaa. Verebjen kautta kulkee Spasskaja Polistin, Malaja Višeran, Ljubytinon ja Borovitšin välinen päällystetty maantie. Kunnasta on linja-autoyhteydet Malaja Višeraan, Ljubytinoon, Borovitšiin, Pestovoon, Novgorodiin ja Pietariin.


title: Verebje

text: Seudun pääelinkeino on maatalous, joka tuottaa etupäässä maitoa, lihaa, viljaa, perunaa ja vihanneksia. Aikaisemmin toimineet suuret maatalousyritykset ovat tehneet vararikon. Nykyään kunnassa on yksi maatalousyritys ja yli 600 yksityistä palstaviljelmää. Tärkeitä työnantajia ovat puunhankinta sekä Oksotšin psykoneurologinen internaatti. Podgornojessa sijainnut Novgorodin alueen mielisairaala on lopettanut toimintansa.


title: Verebje

text: Garissa toimii lastentarha, Verebjessä alakoulu ja Podgornojessa peruskoulu. Verebjessä, Garissa ja Oksotšissa on ensiapuasemat, kulttuuritalot ja kirjastot. Vähittäiskaupasta vastaa piirin kulutusosuuskunta sekä joukko yksityisyrittäjiä. Verebjessä on pieni baari.


title: Verebje

text: Seudulla on lukuisia muinaisia asuin- ja hautapaikkoja. Valtakunnallisia suojelukohteita ovat 700–900-luvuilta peräisin olevat Zolotoje Kolenon kumpuhaudat ja asuinpaikka. Rakennusmuistomerkkeihin kuuluvat 1800-luvulla rakennetut Morkonnitsyn kirkko, Pehovon tsasouna, Lukan, Lzin, Oksotšin ja Podgornojen kartanot sekä Oksotšin rautatieasema.


title: Verebje

text: Gorodištšen kylässä toimii Mstinskije gorki -niminen laskettelukeskus sekä hotelli. Nižni Perelesokissa on maatilalomia tarjoava yksityinen matkailuyritys.


title: Semjonovštšina

text: Semjonovštšina () on maalaiskunta ja sen keskuskylä Novgorodin alueen Valdain piirissä Venäjällä. Kunnan pinta-ala on 341 neliökilometriä. Kylässä on vajaat 300 ja kunnassa 900 asukasta (vuonna 2009).


title: Semjonovštšina

text: Semjonovštšinan kunta rajoittuu pohjoisessa Valdain piirin Ljubnitsan, lännessä Jaželbitsyn ja kaakossa Ivantejevon kuntiin sekä etelässä ja lännessä Demjanskin piiriiin. Pinta-alasta 77,6 % on metsää ja 16,5 % maatalousmaata. Keskuskylän lisäksi kuntaan kuuluu 27 kylää: Bojary, Bolšoje Zamošje, Dobrilovo, Domaši, Fišuki, Holmy, Jablonka, Jazvištši, Karpeja, Kirillovštšina, Kopeinik, Kotjaty, Krasivitsy, Kujany, Makuši, Mirohny, Podolskaja, Poivištši, Rutšji, Ryžoha, Sosnino, Sosnitsy, Suhaja Niva, Zaborovje, Zehovo, Žitno ja Zlodari.


title: Semjonovštšina

text: Semjonovštšinan kautta kulkee Demjanskista M10-valtatielle Jaželbitsyyn johtava maantie. Tärkeimpiä työnantajia ovat julkiset palvelut. 88 % työvoimasta työskentelee kunnan ulkopuolella.


title: Semjonovštšina

text: Kunnassa toimii lastentarha, koulu ja kaksi ensiapuasemaa. Kulttuurilaitoksia ovat kylien kerhotalot ja kirjastot. Nähtävyyksiin kuuluvat muinaiset hautapaikat ja kulttikivet sekä toisen maailmansodan muistomerkit.


title: Jodhaa Akbar

text: Jodhaa Akbar on Ashutosh Gowarikerin ohjaama intialainen historiallinen draamaelokuva vuodelta 2008. Päärooleja näyttelevät Hrithik Roshan ja Aishwarya Rai Bachchan. Elokuva kertoo mogulihallitsija Akbarin ja hinduprinsessa Jodhabain rakkaustarinasta.


title: Jodhaa Akbar

text: "Jodhaa Akbar" voitti monia palkintoja ja oli vuoden kuudenneksi eniten tuottanut hindinkielinen elokuva. Se esitettiin Suomessa Rakkautta ja anarkiaa -elokuvafestivaaleilla vuonna 2009.


title: Martin Procházka

text: Martin Procházka (s. 3. maaliskuuta 1972 Slaný, Tšekkoslovakia) on tšekkiläinen entinen jääkiekkoilija, olympiavoittaja ja nelinkertainen maailmanmestari. Procházkalla on takanaan yhteensä 703 runkosarjaottelua Tšekkoslovakian liigasta ja Tšekin Extraliigasta, ja hän on tehnyt niissä yhteensä tehot 300+264=564. Procházka sijoittuu liigojen kaikkien aikojen maalipörssissä kymmenenneksi Vlastimil Bubníkin kanssa ja pistepörssissä 14:nneksi. Hän on pelannut myös 32 NHL-ottelua tehopistein 2+5=7.


title: Martin Procházka

text: Procházka on HC Kladnon kasvatti. Hän pelasi joukkueessa ensimmäiset pääsarjaottelunsa kaudella 1989–1990, jolloin vain 17-vuotias Procházka teki Tšekkoslovakian liigan runkosarjassa 49 ottelussa tehot 18+12=30. Hän oli Kladnon kolmanneksi paras pistemies ja maalintekijä. Toinen kausi 1990–1991 toi Procházkalle 29 pistettä ja 19 maalia, joilla hän oli Kladnon paras maalintekijä. Toronto Maple Leafs varasi Procházkan 135. pelaajana .


title: Martin Procházka

text: Kauden 1991–1992 Procházka pelasi HC Dukla Jihlavassa, jonka jälkeen hän palasi kaudeksi 1992–1993 Kladnoon. Kaudeksi 1993–1994 Tšekkoslovakian liiga jakautui Tšekin ja Slovakian Extraliigoihin maiden itsenäistyttyä. Patera voitti tehopisteillä 21+39=60 Tšekin Extraliigan runkosarjan syöttöpörssin ja sijoittui pistepörssissä neljänneksi. Hän voitti myös kevään 1994 pudotuspelien pistepörssin tehopisteillä 5+10=15. Kaudella 1994–1995 Procházka teki Tšekin Extraliigan yhden kauden piste-ennätyksensä, 25+33=58, ja sijoittui liigan pistepörssissä viidenneksi. Hänet palkittiin kauden päätteeksi Extraliigan vuoden pelaajana.


title: Martin Procházka

text: Procházka pelasi Kladnossa ja Tšekin maajoukkueessa paljon samassa ketjussa Pavel Pateran ja Otakar Vejvodan kanssa. Koko kolmikko siirtyi kaudeksi 1996–1997 Ruotsiin ja Elitserienin AIK:hon. Procházka oli tehoilla 16+23=39 joukkueen toiseksi paras pistemies Pateran jälkeen ja kevään 1997 pudotuspeleissä hän jakoi tehoilla 2+3=5 joukkueen sisäisen pistepörssin voiton hänen kanssaan.


title: Martin Procházka

text: Kaudeksi 1997–1998 Procházka siirtyi NHL:ään ja hänet varanneen Toronto Maple Leafsin riveihin. Hän jäi kuitenkin Mike Murphyn valmentamassa joukkueessa hyvin pieneen rooliin ja pelasi koko kauden aikana vain 29 runkosarjaottelua tehoin 2+4=6. Procházka palasi kaudeksi 1998–1999 kotimaahansa ja siirtyi pelaamaan HC Vsetíniniin. Hänen sijoittui pisteillään 20+29=49 joukkueen sisäisessä pistepörssissä kolmanneksi ja maalipörssissä toiseksi. Procházka voitti koko kevään 1999 pudotuspelien piste- ja maalipörssin ja palkittiin Extraliigan pudotuspelien parhaana pelaajana. Hän voitti kauden päätteeksi myös Tšekinmestaruuden.


title: Martin Procházka

text: Heinäkuussa 1999 Toronto Maple Leafs kauppasi Procházkan oikeudet uuteen NHL-seuraan, Atlanta Thrashersiin vaihdossa kuudennen kierroksen varausvuoroon kesälle . Hän pelasi joukkueessa kaudella 1999–2000 kuitenkin vain kolme ottelua tehden yhden syöttöpisteen, jonka jälkeen Procházka palasi loppukaudeksi Vsetíniin.


title: Martin Procházka

text: Kaudeksi 2000–2001 Procházka siirtyi HC Vítkovceen, jonka toiseksi paras maalintekijä ja kolmanneksi paras pistemies hän oli tehoilla 15+16=31. Hän myös jakoi neljällä osumallaan joukkueen sisäisen maalipörssin voiton David Moravecin kanssa kevään 2001 pudotuspeleissä. Procházka aloitti Vítkovicessä myös kauden 2001–2002, mutta hän siirtyi kesken kauden Venäjän Superliigaan ja Avangard Omskin riveihin, jossa hän pelasi myös koko kauden 2002–2003. Procházka palasi kaudeksi 2003–2004 kasvattajaseuraansa Kladnoon, mutta pelasi loppukauden Superliigan Himik Voskresenskissa.


title: Martin Procházka

text: Procházka palasi taas Venäjältä Kladnoon kaudeksi 2004–2005, jolloin hän oli tehoilla 22+16=38 joukkueen paras maalintekijä ja kolmenneksi paras pistemies. Procházka sijoittui Extraliigan maalipörssissä kuudenneksi ja hänet palkittiin kauden päätteeksi liigan urheilullisimpana pelaajana. Kauden 2006–2007 päättyessä jo 35-vuotias Procházka teki Extraliigan yhden kauden maaliennätyksensä 35 osumallaan, joilla hän sijoittui runkosarjan maalipörssissä toiseksi HC Pardubicen Petr Sýkoran jälkeen. Procházka oli 51 tehopisteellään Pavel Pateran jälkeen Kladnon toiseksi paras pistemies ja hän sijoittui Extraliigan pistepörssissä neljänneksi. Procházka valittiin tammikuun 2007 parhaaksi eurooppalaispelaajaksi.


title: Martin Procházka

text: Kaudella 2007–2008 Procházka oli 21 osumallaan Kladnon paras maalintekijä ja hän jakoi Extraliigan maalipörssin kahdeksannen sijan HC Oceláři Třinecin Rostislav Martynekin ja HC Lasselsberger Plzeňin Tomáš Divíšekin kanssa. Kevään 2008 pudotuspeleissä Procházka oli tehoilla 6+3=9 joukkueen paras pistemis ja maalintekijä. Hän oli Kladnon paras maalintekijä myös kevään 2009 karsinnoissa neljällä osumallaan. Procházka lopetti uransa kauteen 2009–2010, mutta palasi yhden välivuoden jälkeen kaukaloihin ja siirtyi Saksan kolmanneksi korkeimmalla sarjatasolla Oberligassa pelaavaan EV Regensburgiin vuoden mittaisella sopimuksella kaudeksi 2011–2012. Hän oli tehoilla 18+21=39 joukkueen kolmanneksi paras pistemies.


title: Martin Procházka

text: Procházka edusti Tšekkiä Naganon olympiakisoissa 1998 voittaen kultaa. Hän pelasi myös MM-kilpailuissa joka vuosi vuosina 1995–2002. Tšekki voitti maailmanmestaruuden vuosina 1996, 1999, 2000 ja 2001 sekä pronssia vuosina 1997 ja 1998. Procházka jakoi koko vuoden 1997 turnauksen piste- ja maalipörssin voiton joukkuetoverinsa Vladimír Vůjtekin kanssa (maalipörssin kärkisijalla myös Ranskan Roger Dubé). Hänet valittiin myös tähdistökentälliseen. Procházka pelasi myös vuoden 1996 maailmancupissa.


title: Martin Procházka

text: Procházka on Tšekin MM-historian kaikkien aikojen kolmanneksi paras pistemies Pavel Pateran kanssa 47 tehopisteellään. Vastaavassa maalipörssissä hän on 24 osumallaan toisena edellään vain David Výborný. Kaikkien aikojen syöttöpörssissä Procházka sijoittuu viidenneksi ja jäähypörssissä neljänneksi. Hänen ja Vladimír Vůjtekin tekemät tehot 7+7=14 vuoden 1997 turnauksessa ovat Tšekin yhden turnauksen piste- ja maaliennätys. Procházka edusti myös Tšekkoslovakiaa alle 20-vuotiaiden MM-kilpailuissa vuosina 1990, 1991 ja 1992, joista kaksi ensimmäistä turnausta päättyivät pronssiin. Hän pelasi myös alle 18-vuotiaiden EM-kilpailuissa vuonna 1990 voittaen pronssia.


title: Elmo

text: Elmo voi tarkoittaa seuraavia:


title: Lantaanioksidi

text: Lantaanioksidi (LaO) on lantaanin oksidi. Yhdistettä voidaan käyttää muun muassa parantamaan lasin optisia ominaisuuksia.


title: Lantaanioksidi

text: Lantaanioksidi on jauhemaista valkoista kiinteää ainetta. Se liukenee vain hyvin vähän veteen ja vesiliuoksissa muodostuu lantaanihydroksidia (La(OH)). Lantaanioksidi on harvinaisten maametallien oksideista emäksisin. Lantaanioksidia muodostuu muun muassa kuumennettaessa lantaanihydroksidia, -karbonaattia tai -oksalaattia.


title: Lantaanioksidi

text: Lantaanioksidista voidaan valmistaa myös ohutkalvoja esimerkiksi ALD-menetelmällä. Ohutkalvoissa prekursorina on usein jokin β-diketonaattiyhdiste, kuten lantaanitetrametyyliheptaanidionaatti. Ohutkalvoissa lantaanioksidi voi olla kidemuodoltaan kuutiollisena tai heksagonaalisena riippuen ohutkalvojen kasvatuslämpötilasta. Lantaanioksidiohutkalvoja voidaan valmistaa myös höyrystämällä käyttäen elektronisuihkua tai pulssilasereita tai ruiskutekniikalla.


title: Lantaanioksidi

text: Lantaanioksidi parantaa lasin taitekerrointa ja vähentää dispersiota lasissa. Optisessa lasissa lantaanioksidia voi olla lisättynä jopa 40%. Yhdiste parantaa myös lasin emäskestävyyttä. Lisäksi yhdistettä voidaan käyttää valmistettaessa fluoresoivia väriaineita ja teknisiä keraameja. Lantaanioksidi myös stabiloi alumiinioksidia, mikä parantaa alumiinioksidin kestävyyttä katalyyttinä.


title: Maarit Peltomaa

text: Maarit Anneli Peltomaa (s. 10. syyskuuta 1964 Tampere) on suomalainen näyttelijä. Hän valmistui ylioppilaaksi Kalevan lukiosta vuonna 1984. Teatterikorkeakoulussa hän opiskeli vuosina 1985–1989 josta valmistui teatteritaiteen maisteriksi.


title: Maarit Peltomaa

text: Peltomaa on uransa aikana näytellyt teattereissa, televisiossa, elokuvissa, tv-mainoksissa, sekä radiossa. Häntä on nähty eritoten Lauri Törhösen ja Tapio Piiraisen elokuvissa.


title: Maarit Peltomaa

text: Näyttelijätöidensä lisäksi hän on toiminut ohjaajana, näyttelijätyön lehtorina, käsikirjoittajana, tuottajana, juontajana sekä kouluttajana.


title: Maarit Peltomaa

text:
Hämeenlinnan kaupunginteatteri vierailija, 2010
Lahden kaupunginteatteri, vierailija 2013
Kajaanin kaupungin teatteri 2017


title: David Murray

text: David Murray on useamman henkilön nimi:


title: Nikolai Saksonov

text: Nikolai Nikolajevitš Saksonov (, 6. tammikuuta 1923 Serga, Permin kuvernementti, Venäjän SFNT, Neuvostoliitto – 2. marraskuuta 2011 Elektrouglin esikaupunkialue) oli Neuvostoliittoa edustanut painonnostaja, olympiamitalisti, maailman- ja euroopanmestari.


title: Nikolai Saksonov

text: Saksonov saavutti sarjan 60 kg olympiahopeaa Helsingissä 1952. Lisäksi hän voitti maailmanmestaruuden Tukholmassa 1953. Näiden kahden mitalin ohella hän saavutti kaksi EM-mitalia. Saksonovin onnistui nostaa urheilu-urallaan myös useita maailmanennätyksiä.


title: Nikolai Saksonov

text: Saksonov kuoli 88-vuotiaana 2. marraskuuta 2011.


title: David Murray (saksofonisti)

text: David Murray (s. 19. helmikuuta 1955) on yhdysvaltalainen jazzmuusikko. Hänen soittimensa on saksofoni.


title: David Murray (saksofonisti)

text: Murray esittää yhtyeensä David Murray Cuban Ensemblen kanssa muun muassa Nat King Colen levyttämiä kappaleita.


title: David Murray (saksofonisti)

text: Murray asuu Pariisissa ohjelmatoimistoa pitävän vaimonsa kanssa.


title: David Murray (saksofonisti)

text: Murray vieraili Tampere Jazz Happeningissä marraskuussa 2011. Pori Jazz -festivaaleilla Murray on vieraillut kvartetteineen 1983 ja 1991 sekä David Murray Big Bandin johtajana 1999.


title: Kanadanvuokko

text: Kanadanvuokko eli kanadanisovuokko ("Anemonidium canadense", syn. "Anemone canadensis") on suurikokoinen, Pohjois-Amerikasta kotoisin oleva leinikkikasvi.


title: Kanadanvuokko

text: Monivuotinen kanadanvuokko kasvaa 30–70 cm pitkäksi. Varsi on pysty, yläosastaan haarainen ja tiheäkarvainen. Juurakko on vankka. Pitkäruotisia aluslehtiä on tavallisesti kaksi kappaletta. Lehden lapa on munuaismainen, 3–5-jakoinen, liuskat 2–3-halkoisia, hampaisia ja suippoja. Ruodittomat varsilehdet ovat vastakkain tai kolmen kiehkurana. Varsilehdet ovat aluslehtiä pienempiä. Kukat ovat yksittäin varren tai haarojen päissä. Kukkaperä on pituudeltaan jopa 12 cm pitkä. Kukat ovat 2–4 cm leveitä. Kehä on teriömäinen, valkoisia kehälehtiä viisi kappaletta. Suomessa kanadanvuokko kukkii kesä-elokuussa. Hedelmistössä on karvaisia, 8 mm pitkiä otakärkisiä pähkylöitä. Kanadanvuokko on myrkyllinen kasvi.


title: Kanadanvuokko

text: Kanadanvuokko on alun perin kotoisin Pohjois-Amerikasta. Lajin levinnyt Eurooppaan villiintyneenä koristekasvina. Suomessa kanadanvuokko on harvinainen viljelyjäänne, jota voi tavata eri puolilla Etelä- ja Keski-Suomea Oulun korkeudelle saakka.


title: Kanadanvuokko

text: Villiintynyttä kanadanvuokkoa voi tavata puistoissa, pientareilla ja teidenvarsilla.


title: Kanadanvuokko

text: Kanadanvuokkoa kasvatetaan Euroopassa koristekasvina.


title: Lyhythäntäpäästäinen

text: Lyhythäntäpäästäinen ("Blarina brevicauda") on Pohjois-Amerikan itäosista kotoisin oleva pieni nisäkäslaji, joka kuuluu päästäisten heimoon ja "Blarina"-sukuun. Se on yksi harvoista myrkyllisistä nisäkäslajeista maailmassa. Nisäkäsnimistötoimikunta ehdotti lajin uudeksi suomenkieliseksi nimeksi "amerikanisopäästäistä".


title: Lyhythäntäpäästäinen

text: Lyhythäntäpäästäisellä on lyhyempi kuono ja raskaampi ruumiinrakenne kuin useimmilla muilla päästäislajeilla. Täysikasvuinen yksilö painaa 18–30 grammaa, ja sen pään ja kehon yhteispituus on 7,5–10 senttimetriä; häntä on vain 1,7–3 senttimetrin pituinen. Uroksen keho ja erityisesti kallo ovat hieman suurempia kuin naaraalla. Silmät ovat pienet samoin kuin korvat, joita ei yleensä edes erota karvapeitteen alta. Turkki on samettisen pehmeä ja kauttaaltaan tasaisen siniharmaa paitsi vatsassa, jossa se on hivenen vaaleampi.


title: Lyhythäntäpäästäinen

text: Lyhythäntäpäästäinen on kotoisin Pohjois-Amerikan itäosista, missä sen levinneisyysalue ulottuu luoteessa Etelä-Saskatchewaniin, koillisessa Nova Scotiaan, kaakossa Georgiaan ja lounaassa Keski-Nebraskaan.


title: Lyhythäntäpäästäinen

text: Virginiassa elävää suolyhythäntäpäästäistä ("Blarina brevicauda telmalestes") pidettiin aiemmin erillisenä lajina "Blarina telmalestes", mutta nykyisin sen katsotaan olevan yksi lyhythäntäpäästäisen alalajeista.


title: Lyhythäntäpäästäinen

text: Lyhythäntäpäästäistä tavataan lähes kaikissa luontotyypeissä, joissa on riittävästi suojaavaa aluskasvillisuutta. Parhaiten se viihtyy kosteissa ja ryteikköisissä metsissä, pensaikkoa kasvavilla soilla ja marskimailla sekä rikkaruohojen ja pensaiden valtaamilla pellonlaidoilla. Asutuksen lähellä sitä esiintyy pelloilla, puutarhoissa, aidanvieruksilla ja maalaisteiden varsilla. Talvella se voi hakeutua suojaan latoihin, kellareihin ja vajoihin.


title: Lyhythäntäpäästäinen

text: Lyhythäntäpäästäinen on yksineläjä, joka ei siedä muita päästäisiä omalla reviirillään paitsi paritteluaikana. Reviirin koko on keskimäärin 2,5 hehtaaria mutta vaihtelee ravintotilanteen mukaan – useimmilla muilla päästäislajeilla elinpiiri on vain puolet tästä. Päästäinen merkitsee reviirinsä rajat jättämällä pahanhajuisia hajumerkkejä vatsassaan ja kyljissään olevista rauhasista.


title: Lyhythäntäpäästäinen

text: Mikään muu amerikkalainen päästäislaji ei kaiva käytäviä yhtä ahkerasti kuin lyhythäntäpäästäinen. Se käyttää kaivamisessa apunaan vahvoja käpäliään ja rustoista kuonoaan ja rakentaa laajan käytäväverkon lehtikasoihin, maahan tai lumeen. Pesäontelonsa se tekee johonkin kohtaan käytäväverkkoa tai kaatuneen puun tai kivikasan alle. Pesä on 15–25 senttimetriä pitkä ja 15 senttimetriä leveä ja vuorattu ruohosilpulla ja lehdillä.


title: Lyhythäntäpäästäinen

text: Lyhythäntäpäästäinen on aktiivinen kaikkina vuorokaudenaikoina ja vuodenaikoina. Sillä on huono haju- ja näköaisti, mutta se pystyy suunnistamaan kaikuluotauksen avulla lepakoiden ja valaiden tapaan. Se lähettää ympäristöönsä ultraääniä, joita ihmiskorva ei kuule, ja arvioi etäisyyksiä kaiun perusteella.


title: Lyhythäntäpäästäinen

text: Lyhythäntäpäästäiset voivat paritella ympäri vuoden, mutta varsinainen parittelukausi kestää maaliskuusta syyskuuhun. Naarailla on yleensä kaksi, joskus kolmekin poikuetta vuodessa. Kantoaika kestää 21 tai 22 päivää ja poikueessa on useimmiten 5–7 poikasta. Poikaset pysyttelevät pesässä ensimmäiset 25 elinpäiväänsä, minkä jälkeen ne vieroittuvat emosta ja jättävät pesän. Naaraista tulee sukukypsiä 6 viikon ikäisinä ja koiraista 12 viikon ikäisinä. Lyhythäntäpäästäinen voi elää jopa 3 vuotta mutta kuolee yleensä jo ensimmäisen ikävuotensa aikana.


title: Lyhythäntäpäästäinen

text: Lyhythäntäpäästäinen on ahne petoeläin, joka voi syödä jopa kolme kertaa painonsa verran ravintoa vuorokaudessa. Sen ruokavalio koostuu enimmäkseen pienistä selkärangattomista ja selkärankaisista sekä kasvinosista. Se kerää talven varalle ruokavarastoja etanoista ja kovakuoriaisista.


title: Lyhythäntäpäästäinen

text: Lyhythäntäpäästäisen sylkirauhasista erittyy lamauttavaa myrkkyä, jonka ansiosta se voi pyydystää itseään suurempia eläimiä, kuten pyrstösammakoita, sammakoita, käärmeitä, hiiriä, lintuja ja toisia päästäisiä. Sen purema voi olla hyvin kivulias myös ihmiselle.


title: Lyhythäntäpäästäinen

text: Lyhythäntäpäästäinen on elinvoimainen laji, jonka kannat ovat yleensä hyvin suuria – erityisesti Suurten järvien ympäristössä. Kantojen koko kuitenkin vaihtelee ajoittain voimakkaasti samaan tapaan kuin muillakin piennisäkkäillä.


title: Lyhythäntäpäästäinen

text: Lyhythäntäpäästäistä saalistavat varsinkin pöllöt. Sen sijaan monet nisäkkäät, kuten kärpät ja ketut, pitävät sitä pahanmakuisena.


title: Arnold Green

text: Arnold Green (30. elokuuta 1920 Riika, Latvia – 4. marraskuuta 2011) oli virolainen poliitikko, sotilashenkilö ja urheiluvaikuttaja.


title: Arnold Green

text: Greenin perhe muutti pian hänen syntymänsä jälkeen Viron Rakvereen, missä valmistui ylioppilaaksi 1940. Ennen ylioppilaaksi valmistumistaan Green vieraili innokkaana urheilumiehenä vuonna 1938 hiihtokursseilla Suomen urheiluopistossa Vierumäellä. Ylioppilaaksi valmistumisvuonna 1940 Neuvostoliiton puna-armeijan miehitettyä Viron Arnold Green liittyi Viron kommunistiseen puolueeseen, josta oli tehty neuvostomiehityksen poliittisen hallinnon eli Viron neuvostotasavallan alueella toimiva Neuvostoliiton kommunistisen puolueen osasto. Komsomolin Viron neuvostotasavallan osaston, Viron Leninin kommunistisen nuorisoliiton kouluttajana Green toimi 1940–1941, jolloin hän myös opiskeli Tallinnan jalkaväkikoulussa poliittiseksi komissaariksi.


title: Arnold Green

text: Kun Saksa puolestaan miehitti Viron toisessa maailmansodassa 1941, Green pakeni Venäjän neuvostotasavallan alueelle ja toimi armeijan komissaarina 1941–1947. Hän oli joukkojen mukana taisteluissa Venäjällä, Virossa ja Latviassa 1942–1945. Hänet palkittiin rohkeudesta Punaisen tähden kunniamerkillä ja mitalilla.


title: Arnold Green

text: Arnold Green opiskeli NKP:n keskuskomitean korkeimmassa puoluekoulussa Moskovassa 1947–1950 ja oli sen jälkeen Viron kommunistipuolueen pää-äänenkannattajan Rahva Häälin päätoimittajana vuoteen 1953.


title: Arnold Green

text: Viron neuvostotasavallan ministerineuvoston puheenjohtajan, pääministerin sijaisena Green toimi 1953–1958 ja 1960–1984. Opetusministerinä hän oli 1958–1960 ja tuli ulkoministeriksi 1962 ensin sivutoimisena ja vuodet 1984–1990 varsinaisena. Vaikka Viron ulkoministeriö oli vain neuvostopropagandan keksimä virasto, Arnold Green onnistui lähettämään ”Viron neuvostotasavallan edustajia” Länsi-Saksaan, Britanniaan, Yhdysvaltoihin ja Kanadaan. Vuoden 1969 laulujuhlissa juhlien silloisena johtajana Arnold Green oli pannut puheeseensa sanat ""Eestin kansan laulujuhla"". Sen seurauksena hänet erotettiin laulujuhlien johtajan tehtävästä.


title: Arnold Green

text: Green johti Viron neuvostotasavallan painifederaatiota 1960–1966 sekä oli yksi Neuvostoliiton olympiajoukkueen johtajista Münchenin ja Montrealin olympiakisojen purjehduskilpailuissa Kielissä 1972 ja Kingstonissa 1976. Hän johti myös XXII olympiadin kisojen 1980 purjehdusten järjestelyjä Tallinnassa ja toimi samalla Moskovan kisojen järjestelytoimikunnan varapuheenjohtajana. Viron neuvostotasavallan hiihtourheilufederaation puheenjohtajana Arnold Green oli 1985–1991.


title: Arnold Green

text: Suomeen liittyvänä asiana Greenin toiminnassa voi mainita osallistumisen presidentti Urho Kekkosen maaliskuun 1964 työvierailun valmisteluihin. Hän sai silloiselta Viron Korkeimman neuvoston puhemiehistön puheenjohtajalta Aleksei Müüriseppiltä eli vierailun virolaiselta isännältä tehtäväksi laatia vierailuohjelma. Siihen Green ideoi Tarton päiväohjelman osaksi hiihtoretken Käärikun alueella Tarton yliopiston urheilukeskuksessa. Sittemmin Viron itsenäistyttyä urheilukeskuksessa hiihtoretki on ollut pohjana Viron uuden itsenäisyyden aikana käynistyneeseen urheilutapahtumaan "Kekkosen hiihto".


title: Arnold Green

text: Green toimi Viron olympiakomitean puheenjohtajana 1989–1997 ja Viron hiihtoliiton puheenjohtajana 1991–1993. Hän johti Viron olympiajoukkuetta Albertvillessä ja Barcelonassa 1992 sekä Lillehammerissa 1994 ja Atlantassa 1996.


title: Arnold Green

text: Kansainvälinen olympiakomitea palkitsi Arnold Greenin Olympiakunniamerkillä 2001. Viron olympiakomitea nimitti Greenin kunniapuheenjohtajakseen 2002.


title: Pareidolia

text:
Pareidolia on kognitiivinen vinouma, jossa epämääräiset ja satunnaiset aistihavainnot muokkaantuvat yksilön mielessä selkeiksi ja merkityksellisiksi.
Tyypillisesti pareidolia-ilmiö koskee kasvojen näkemistä, mutta ei rajoitu siihen. Pareidolia koskee myös kuuloaistia.


title: Kaatopaikkarata

text: Kaatopaikkarata on kiertorata muutama sata kilometriä geosynkronisen radan ulkopuolella, jonne parkkeerataan esimerkiksi käytöstä poistetut tietoliikennesatelliitit. Siellä olevat satelliitit eivät voi törmätä toimiviin satelliitteihin.


title: Tyyne Raunio

text: Tyyne Raunio on vuonna 2006 perustettu suomalainen rockyhtye. Yhtye allekirjoitti levytyssopimuksen Dynasty Recordings -levy-yhtiön kanssa vuonna 2008. Yhtyeen jakelusta ja promootiosta vastaa EMI. Vuonna 2010 yhtye julkaisi debyyttialbuminsa Olet kaunis . Olet kaunis -levyltä julkaistiin neljä singleä: "Ääriviivat, Sivullinen, Olet kaunis" ja "Jään päällä lunta". "Sivullinen"-kappaleesta julkaistiin musiikkivideo. Kesällä 2011 yhtye aloitti toisen albuminsa työstämisen tuottaja Jyrki Tuovisen kanssa..


title: Renan Bressan

text: Renan Bardini Bressan (s. 3. marraskuuta 1988 Tubarão, Brasilia) on valkovenäläinen jalkapalloilija. Hän edustaa venäläistä Alania Vladikavkazia ja on pelipaikaltaan keskikenttäpelaaja.


title: Renan Bressan

text: Bressan siirtyi valkovenäläiseen Gomeliin huhtikuussa 2007. Kahden ja puolen vuoden jälkeen tammikuussa 2010 hän siirtyi BATE:n. Hän oli kaudella 2010 Valko-Venäjän pääsarjan paras maalintekijä 15 osumallaan.


title: Olet kaunis

text: Olet kaunis on Tyyne Raunio -yhtyeen esikoisalbumi. Levyn julkaisi Dynasty Recordings / EMI 22. syyskuuta 2010 . Levyltä julkaistiin neljä singleä: "Ääriviivat", "Sivullinen", "Olet kaunis" ja "Jään päällä lunta". "Sivullinen"-kappaleesta julkaistiin musiikkivideo. Videon ohjasi Juha Lankinen.


title: TIR

text: TIR eli transport international routier on rahtiliikenteessä käytetty lyhenne Ranskassa tehdystä yleissopimuksesta, jonka tavoitteena on tavaroiden keskeytyksetön kuljettaminen maiden välillä samalla, kun kauttakulkumaan tulliviranomaisille suodaan maksimaaliset turvatakuut. Käytännössä TIR-merkityt kuljetukset siis ohittavat normaalit tullimuodollisuudet. Tämä nopeuttaa ja helpottaa kansainvälistä tavaraliikennettä.


title: TIR

text: TIR-carnet'isiin merkittyjen tavaroiden kansainvälistä kuljetusta koskeva tulliyleissopimus tehtiin Genevessä 14. marraskuuta 1975. Maantiekulkuneuvoilla tapahtuvaa kuljetusmenettelyä varten luotiin säännöksiä kansainvälisen kauppavaihdon yhdenmukaisuuden kehittämiseksi.


title: Lopen yläkoulu ja lukio

text: Lopen yläkoulu ja lukio on Lopen kirkonkylässä sijaitseva yläkoulu- ja lukio-opetusta tarjoava oppilaitos. Oppilaitos on Lopen ainoa, joka tarjoaa molempia samoissa tiloissa ja yhteisissä päärakennuksissa. Yläkoulussa on oppilaita yli 300 ja lukiossa opiskelijoita 60. Lukio aloitti toimintansa vuonna 1995.


title: Lopen yläkoulu ja lukio

text: Päärakennuksia on kaksi: A-talo ja B-talo. Viisikymmentä vuotta vanha B-talo purettiin vuoden 2010 aikana sillä välin kun viereen rakennettiin uusi kaksikerroksinen koulurakennus. Nykyinen A-talo on rakennettu vuonna 1964, mutta remontoitu 2000-luvulla. Yhdessä Lopen kirkonkylän alakoulun kanssa ne muodostavat Lopen koulukeskuksen, joka käsittää yli 600 opetuksessa olevaa. Koulukeskuksessa sijaitsee lisäksi Elmolan liikuntasali sekä ulkoliikuntakentät.


title: Lopen yläkoulu ja lukio

text: Oppilaitos nousi uutisiin toukokuussa 2018, kun koululla tapahtui tietovuoto yksi päivä ennen EU:n yleisen tietosuoja-asetuksen voimaantuloa.


title: Janus Records

text: Janus Records oli vuosina 1970–79 toiminut yhdysvaltalainen levy-yhtiö, GRT Recordsin alamerkki. Sille kuuluneita esiintyjiä olivat muun muassa Mungo Jerry, The Whispers ja Ray Stevens. Brittiläisistä yhtyeistä Janus julkaisi muun muassa Camelin ja Judas Priestin julkaisuja.


title: Janus Records

text: Vuosina 1970–75 yhtiö jakeli myös Westbound Recordsin albumeja, ja lisäksi Barnaby Recordsin vastaavia vuosina 1974–79.


title: Riihimäen keskuskirkko

text: Riihimäen keskuskirkko on Riihimäen keskustassa sijaitseva puukirkko. Sen on suunnitellut arkkitehtitoimisto Nyström–Petrelius–Penttilä ja se valmistui vuonna 1905. Kirkkoa on laajennettu vuonna 1927 ja korjauksia suoritettu vuosina 1952, 1977–1978 ja 2005. Kirkossa on 650 istumapaikkaa. Kirkossa toimii Riihimäen seurakunta.


title: Idänkirkupöllönen

text: Idänkirkupöllönen ("Megascops asio" eli "Otus asio") on pieni pöllöihin kuuluva lintu. Sitä tavataan melko yleisenä Kanadassa, Meksikossa ja itäisessä Yhdysvalloissa.


title: Idänkirkupöllönen

text: Aikuisen linnun koko on 16–25 cm ja se painaa 121–244 grammaa. Höyhenpuku on joko ruosteenruskea- tai tummanharmaakuvioinen ja alapuoli on juovikas. Kirkupöllöistä se on keskikokoinen. Se on tukeva, lyhytpyrstöinen ja leveäsiipinen. Pää on suuri ja pyöreä, ja korvatupsut ovat kookkaat, silmät keltaiset ja nokka kellertävä. Ruosteenruskeat linnut ovat yleisempiä etelämpänä. Värivariantit voivat pariutua keskenään. Länsi-Kanadassa ja Yhdysvaltojen keskiosien pohjoisosissa esiintyy myös vaaleanharmaata muotoa.


title: Idänkirkupöllönen

text: Pesimisalue on itäisessä Pohjois-Amerikassa lehti- tai sekametsä. Yleensä ne pesivät kerran vuodessa, ja pesä on puun kolossa, joko luontaisessa tai tikan tekemässä, ja ne käyttävät myös pönttöjä. Lintu ei varsinaisesti rakenna pesää vaan naaras laskee munat suoraan karva- tai höyhenkerrokselle, joka on jäänyt aiemmasta aterioinnista pesäkolon pohjalle. Pesivä pari palaa usein samalle paikalle vuosi vuoden jälkeen.


title: Idänkirkupöllönen

text: Lintu munii joka toinen päivä, ja hautominen alkaa ensimmäisen munan muninnan jälkeen. Haudonta-aika on noin 26 päivää, ja pesäpoikasaika noin 31 päivää. Hautominen on pääasiassa naaraan vastuulla, mutta koiras auttaa. Koiras hankkii pääosan ravinnosa, kun naaras hoitaa poikasia, ja kokoaa ravintoa jo varhaisesta vaiheesta. Idänkirkupöllöt tuottavat yhden poikueen, mutta jos poikue tuhoutuu, se voi uusia pesinnän. Poikasten ollessa pieniä naaras pilkkoo ravinnon.


title: Idänkirkupöllönen

text: Lintu on yksinomaan yölintu, ja päiväsaikaa se oleilee koloissa tai puun rungon vieressä. Ne ovat melko yleisiä, ja niitä näkee usein asuinalueilla. Vaikka niitä ei yleensä huomaa, niiden äänen kuulee usein yöllä, etenkin keväällä pesimäaikaan. Nimestään huolimatta tämä pöllö ei, kuten eivät useimmat muutkaan ”kirkupöllöt”, varsinaisesta päästä kirkuvaa ääntä. Sen ääni on mieleen jäävä tremolo, aleneva hirnahtava ääni.


title: Idänkirkupöllönen

text: Vaikka idänkirkupöllö voi vankeudessa elää yli 20-vuotiaaksi, luonnossa se tuskin koskaan elää niin pitkään. Nuorten ja pesäpoikasten kuolleisuus voi olla jopa 70 % (aikuisilla huomattavasti vähemmän). Saaliiksi joutuminen on yleinen kuolinsyy. Yleisiä saalistajia ovat minkit, näädät, haisunäädät, pesukarhut, käärmeet ja varislinnut. Aikuisia jää vain harvoin muiden eläinten saaliiksi, mutta joskus suuremmat lajit voivat saalistaa niitä, koska niillä on samat aktiivisuusajat.


title: Idänkirkupöllönen

text: Idänkirkupöllösen elinpiiriä ovat avoimet sekametsät, lehtimetsät, puistot, metsäiset esikaupunkialueet, jokien ja kosteikkojen rantametsät (etenkin kuivemmilla seuduilla), vanhat puutarhat, ja metsät lähellä soita, niittä ja peltoja. Ne pyrkivät välttämään seutuja, jossa on suurempia pöllöjä, etenkin amerikanhuuhkajia.


title: Idänkirkupöllönen

text: Nämä pöllöt oleilevat pääasiassa suurten puiden luonnonkoloissa, kuivalla säällä etenkin koloissa, jotka ovat avoimia ylöspäin. Esikauppunki- ja maaseutualueilla ne voivat oleille rakennusten irtonaisten seinälautojen suojassa, tavaravaunuissa ja vesisäiliöissä. Ne oleilevat myös puiden tiheissä lehvästöissä, usein rungon vieressä oksalla tai tiheissä pensaissa.


title: Idänkirkupöllönen

text: Useimpien petolintujen tavoin idänkirkupöllö on opportunistinen saalistaja. Ne saallistavat iltahämärästä aamuhämärään, erityisesti neljän ensimmäisen iltatunnin aikana. Terävän kuulon ja näön avulla se paikallistaa saaliinsa. Pääasiassa ne saalistavat tähystyspaikalta, joskus ottavat saaliin leijaillessaan. Yleensä se saalistaa avoimilla metsäaleuilla, peltojen ja kosteikkojen reunammilla, ja saattoo tehdä lyhyitä retkiä avoimille pelloille. Kun se huomaa salliin, se hyökkään nopeasti ja nappaa sen kynsiinsä. Pienen saaliin se nielaisee usein kokonaisena saman tien, suuremmat vie nokassa oksalle, jossa se repii sen palasiksi. Se palaa yleensä alueelle, jossa saalistus on onnistunut edellisinä öinä.


title: Idänkirkupöllönen

text: Idänkirkupöllön kuulo on niin terävä, että se voi paikantaa nisäkkäitä paksun kasvuston tai lumen alta. Sen korvat ovat päässä epäsymmetrisesti, jolloin se voi hyödyntää korviin kuulohavaintojen erilaisuutta suunnatessaan kohti saalista. Lisäksi sen lentäessään käyttämien sulkien kärjet ovat sahalaitaiset. Se vaimentaa siiveniskujen ääntä sen lentäessä, niin että se pääsee hiljaa saaliin kimppuun.


title: Idänkirkupöllönen

text: Sen ravintona on pääosan vuodesta suuret hyönteiset, ja yleensä yli puolet ravinnosta on selkärangattomia. Sen säännöllisesti syömiä hyönteisiä ovat kovakuoriainen|kovakuoriaiset, koit, sirkat, heinäsirkat ja laulukaskaat. Se saalistaa myös rapuja, etanoita, hämähäkkejä, kastematoja, skorpioneja ja tuhajalkaisia. Säännöllistä saalista ovat piennisäkkäät päästäisistä jäniksiin, ja talviaikaan ne ovat sen pääasiallista ravintoa. Nisäkkäistä 67 % on pieniä jyrsijöitä, kuten hiiriä ja rottia, mutta myös oravia. Linnuista se saalistaa tiaisia, varpusia ja kerttuja, ja ne saa saalistaa yleensä suoraan oksalta tai öisillä retkillään. Joskus se saalistaa myös suurempia lintuja, kuten kyyhkyjä, viiriäisiä ja jopa röyhelöpyitä, jotka ovat sitä itseään suurempia. Satunnaisesti sen saaliiksi jää pikkukaloja, pieniä käärmeitä, liskoja pieniä kilpikonnia, pieniä sammakoita, rupikonnia ja salamantereita. Niiden on nähty kalastavan talvisista avannoista.


title: Idänkirkupöllönen

text: Lajin vaivana ovat muutamat loiset, kuten "Plasmodium elongatum", "Plasmodium forresteri" ja "Plasmodium gundersi".


title: Idänkirkupöllönen

text: Sillä tiedetään olevan viisi alalajia:


title: Idänkirkupöllönen

text: Elokuvassa "Serkkuni Vinny", jonka pääosia näyttelevät Joe Pesci ja Marisa Tomei, on kohtaus, jossa on idänkirkupöllönen. Siinä lintu häiritsee päähenkilöiden unta huudollaan. Ääni ei ole realistinen vaan kovaäänistä, karkeaa "kirkumista".


title: Andy Ward

text: Andrew John ”Andy” Ward (s. 28. syyskuuta 1952, Epsom, Englanti, Iso-Britannia) on brittiläinen muusikko, joka tunnetaan parhaiten progressiivista rockia esittävän Camel-yhtyeen alkuperäisrumpalina, jona hän toimi vuosina 1971–1983.


title: Andy Ward

text: Ward innostui rumpujen soitosta jo nuorena nähtyään erään yhtyeen esiintyvän koulussaan. Ward rakensi oman settinsä keksipurkeista venyttämällä kuorma-auton renkaan sisäkumin niiden päälle. Lopulta Wardin vanhemmat ostivat hänelle kuitenkin oikean rumpusetin, ja pian sen jälkeen hän ryhtyi ammattilaiseksi. Viisitoistavuotiaana Ward tutustui Geoff McCellandiin, jonka kanssa perusti Misty Romance -nimisen yhtyeen. Basistiksi tuli Doug Ferguson, joka oli myös tuleva Camel-jäsen.


title: Andy Ward

text: Misty Romance kuitenkin hajosi, jolloin basisti Ferguson muutti Guildfordiin, missä tapasi tulevan Camel-kitaristi Andrew Latimerin. He perustivat Brew-nimisen yhtyeen ja pyysivät Wardin rumpaliksi. Brew keikkaili Etelä-Englannissa, mutta kun Doug Ferguson joutui poistumaan maasta väliaikaisesti, siirtyi nyt 16-vuotias Ward bluesartisti Champion Jack Dupreen taustayhtye Shadesiin. Shadesin kanssa Ward esiintyi muun muassa kanssa kolmipäiväisellä rock- ja bluesfestivaalilla Essenissä Länsi-Saksassa. Samalla festivaalilla esiintyvivät myös muun muassa Deep Purple- ja Pink Floyd -yhtyeet. Yhtyeen esittämä blues ei kuitenkaan saanut vastakaikua yleisöltä.


title: Andy Ward

text: Ward aloitti jälleen yhteistyön Andrew Latimerin kanssa, ja mukaan otettiin yhdysvaltalainen basisti Paul St. George. He nauhoittivat Latimerin vanhoja sävellyksiä Abraham-nimiselle saksalaiselle levy-yhtiölle, mutta albumia ei julkaistu. Basisti Doug Fergusonin ottaessa Paul St. Georgen paikan yhtyeessä, oli koossa jälleen Brew'n kokoonpano. Pian mukaan tuli kosketinsoittaja Peter Bardens, ja näin syntyi Camel. Camel nousi menestykseen erityisesti vuoden 1975 "The Snow Goose" -albumin myötä. Ward pysyi yhtyeessä "Nude"-albumin kiertueeseen asti. Tuolloin Wardin kaksisuuntainen mielialahäiriö johti huume- ja erityisesti alkoholiongelmaan. Ward ei enää soittanut seuraavalla, vuonna 1982 julkaistulla "The Single Factor" -albumilla, itsemurhayrityksessä syntyneen käsivamman vuoksi.


title: Andy Ward

text: Muutama kuukausi Camelista lähdön jälkeen vuonna 1983 Ward liittyi Marillion-yhtyeeseen. Hän ei kuitenkaan levyttänyt yhtyeen kanssa keikoilla äänitettyjä bootlegejä lukuun ottamatta. Wardin aika yhtyeessä jäi lyhyeksi musiikillisten ja henkilökohtaisten erimielisyysksien vuoksi. Tämän jälkeen Wardilla oli useita lyhyitä projekteja, ja välillä hän oli töissä tehtaalla. Hän soitti muun muassa muutaman keikan Gong Gong -yhtyeen kanssa, jonka hän oli perustanut yhdessä läheisen ystävänsä, entisen Camel-basisti Richard Sinclairin, kanssa. Yhtyeestä muodostui vuonna 1991 Caravan of Dreams, joka keikkaili erityisesti Euroopassa ja Yhdysvalloissa ja julkaisi myös albumin.


title: Andy Ward

text: Vuonna 1998 kaksisuuntainen mielialahäiriö alkoi jälleen saada Wardista yliotteen. Hän sai lopulta diagnoosin ja hoitoa sairauteensa. Sairaus estää Wardilta osallistumisen kiertueille, mutta studiotyöskentelyä hän on jatkanut. Vuonna 2003 hän liittyi jälleen nuoruusvuosiensa Brew-yhtyeeseen yhdessä Andrew Latimerin ja Doug Fergusonin kanssa. Brew julkaisi vuonna 2002 myös albumin.Lähde:


title: Tapio Luoma

text:
Tapio Luoma (s. 15. kesäkuuta 1962 Kurikka) on Suomen evankelis-luterilaisen kirkon nykyinen arkkipiispa 1. kesäkuuta 2018 alkaen.
Luoma on vihitty papiksi 1987. Hän on oppiarvoltaan teologian tohtori (1999). Väitöskirjan aiheena on teologian ja luonnontieteiden suhde. Hän on ennen piispaksi valintaansa työskennellyt apupappina ja kappalaisena Peräseinäjoella 1987–1998, Ilmajoella kappalaisena 1998–2002 ja vuodesta 2002 Seinäjoen kirkkoherrana. Lapuan hiippakunnan pappisasessorina hän toimi 2001–2007 ja Etelä-Pohjanmaan rovastikunnan lääninrovastina 2010–2012. Hän on ollut kirkolliskokouksen jäsen vuodesta 2008 sekä useiden kirkollisten toimielinten jäsen. Hänet on valittu vuoden papiksi vuonna 2000. Hänet vihittiin piispanvirkaan 12. helmikuuta 2012, ja hän toimi Espoon hiippakunnan piispana 2012–2018.


title: Tapio Luoma

text: Luoma on opiskellut laulua Kalevi Ollin johdolla ja suorittanut laulun I-tutkinnon. Hän on toiminut Yleisradion kuuluttajana 1986–1987.


title: Tapio Luoma

text: Väitöskirjansa "Incarnation and Physics – Natural Science in the Theology of Thomas F. Torrance" (Oxford University Press 2002) lisäksi hän on julkaissut muun muassa hartauskirjoja.


title: Tapio Luoma

text: Luoma ei toivo samaa sukupuolta olevien kirkollista vihkimistä ja pitää avioliittoa vain miehen ja naisen välisenä, mutta lupasi noudattaa kirkolliskokouksen päätöstä, joka oli toukokuussa 2018 kielteinen vihkimiseen.


title: Cronopio

text: Cronopio on hävinnyt nisäkässuku, joka tunnetaan Argentiinan Río Negron seuduilta.


title: Cronopio

text: "Cronopio dentiacutus" on aiemmin tuntemattoman lajin fossiili, jonka on sanottu muistuttavan animaatioelokuvan "Ice Age" sapelihampaista oravaa. Se on pienikokoinen nisäkäs, jolla on hyvin pitkät hampaat, kapea kuono ja suuret silmäkuopat. Ulkomuodon perusteella on oletettu, että se on liikkunut pimeällä ja välttänyt näin saalistajat.


title: Cronopio

text: "Cronopio" tunnetaan holotyypistä MPCA PV 45, joka on osittainen kallo, sekä näytteistä MPCA PV 450, osittainen vasen alaleuka, josta hampaat ovat vahingoittuneet, sekä MPCA PV 453, epätäydellinen kallo, jossa on melko täydellinen oikea alaleuka, josta puuttuu osa hampaista. Kaikki näytteet ovat peräisin La Buitreran seudulta, Neuquénin ryhmän Candelerosin muodostumasta, ajallisesti myöhäisen liitukauden Cenomanum-vaiheesta, noin 100–96 miljoonaa vuotta sitten.


title: Cronopio

text: "Cronopion" ovat nimenneet Guillermo W. Rougier, Sebastián Apesteguía ja Leandro C. Gaetano vuonna 2011 Sen tyyppilaji on "Cronopio dentiacutus". Suku on nimetty argentiinalaisen kirjailijan Julio Cortázar teoksessa esiintyvän kuvitteellisten hahmojen "cronopioiden" mukaan.


title: Cronopio

text: Rougier, Wible, Beck ja Apesteguía (2012) tutkimuksen mukaan:


title: Gervasio Gestori

text: Gervasio Gestori (s. 1. helmikuuta 1936) on italialainen roomalaiskatolinen piispa. Hänet vihittiin papiksi 28. kesäkuuta 1959 ja nimitettiin San Benedetto del Tronto-Ripatransone-Montalton hiippakunnan piispaksi 21. kesäkuuta 1996. Piispaksi vihkiminen seurasi 7. syyskuuta. Pääkonsekraattorina toimi Carlo Maria Martini, jota avustivat Giuseppe Chiaretti ja Bernardo Citterio.


title: Bernardo Citterio

text: Bernardo Citterio (11. kesäkuuta 1908 – 13. marraskuuta 2002) oli italialainen roomalaiskatolinen piispa. Hänet vihittiin papiksi Milanon arkkihiippakuntaan 30. toukokuuta 1931 ja nimitettiin sen vihkipiispaksi sekä Florianan titulaaripiispaksi 4. marraskuuta 1969. Piispaksi vihkiminen seurasi 7. joulukuuta. Pääkonsekraattorina toimi Giovanni Umberto Colombo, jota avustivat Giuseppe Schiavini ja Luigi Oldani.


title: Bernardo Citterio

text: Citterio jäi eläkkeelle 30. joulukuuta 2000.


title: Pavlovskin palatsi

text: Pavlovskin palatsi on keisarillinen palatsi Pietariin kuuluvassa Pavlovskissa, noin 30 kilometriä Pietarin keskustasta etelään. Katariina II lahjoitti vuonna 1777 palatsia varten pojalleen Paavali I:lle 400 hehtaaria entistä metsästysmaata, kun Paavalin vaimo Maria Fjodorovna sai pojan, tulevan Aleksanteri I:n.


title: Pavlovskin palatsi

text: Uusklassista palatsin rakennustyöt alkoivat 1782. Sen valmistumista viivytti tulipalo. Palatsissa on kupolikattoinen päärakennus ja pylväsgallerioiden siihen yhdistämät siipikennukset. Palatsin ovat suunnitelleet Charles Cameron, Vincenzo Brenna ja Andrei Voronihin, ja sisätilojen viimeistelyyn osallistuivat arkkitehdit Giacomo Quarenghi ja Carlo Rossi sekä monet muut. Palatsin sisustukseen on käytetty esineitä, jotka Paavali I ja Maria Fjodorovna ostivat matkustellessaan Euroopassa palatsin rakennusaikana. Palatsia ympäröi laaja Pavlovskin puisto.


title: Pavlovskin palatsi

text: Paavali I:n murhan jälkeen leskikeisarinna jäi palatsiin asumaan. 1800-luvun alkupuolella palatsissa vieraili monia Venäjän kulttuurin johtohahmoja, etenkin runoilijoita ja kuvataiteilijoita. Palatsin ja sen puiston maisemia on kuvattu monissa tauluissa.


title: Pavlovskin palatsi

text: Vallankumouksen jälkeen palatsista tuli museo. Se vaurioitui pahoin toisessa maailmansodassa, mutta paljon irtaimistoa oli ehditty viedä turvaan. Palatsi entisöitiin ja avattiin yleisölle.


title: Laksevåg

text: Laksevåg (aiemmin Laxevaag) on entinen kunta Norjassa Hordalandin läänissä. Nykyisin se on Bergenin kaupunginosa keskustan länsipuolella. Vuonna 2011 siellä oli 38 565 asukasta.


title: Laksevåg

text: Kaupunginosan rajat ovat lähes samat kuin entisen kunnan lukuun ottamatta pientä Gyldenprisin aluetta, joka liitettiin siihen.


title: Intiaanikesä Vol. 3

text:
Intiaanikesä Vol. 3 on 15. kesäkuuta 2011 julkaistu kokoelmalevy. Parhaimmillaan se ylsi Suomen virallisella albumilistalla sijalle 1 .
__notoc__


title: Olavsvernin tukikohta

text: Olavsvernin tukikohta oli Norjan laivastotukikohta Tromssan kunnassa. Se alistettiin 1. tammikuuta 2003 Bergenissä sijaitsevaan Haakonsvernin laivastoasemaan (HOS) ja on sittemmin lakkautettu ja on myynnissä.


title: Pjotr Durnovo

text: Durnovo oli alkujaan Venäjän merivoimien luutnantti. Kouluttautuduttuaan sotilasjuristiksi hän sai vuonna 1870 viran sotaministeriön oikeusosastolta. Hän toimi prokuraattorin apulaisena 1872–1873 Vladimirin ja 1873–1875 Moskovan kuvernementeissa sekä vuodesta 1875 prokuraattorina Rybinskissä. Hänet nimitettiin 1883 valtakunnan poliisivoimien apulaispäälliköksi ja 1884 päälliköksi. Poliisijohtajana hän vastasi valtakunnan sisäisestä turvallisuudesta pääosan Aleksanteri III:n valtakaudesta. Hän muun muassa nujersi keisari Aleksanteri II:n murhasta vastuussa olleen maanalaisen Narodnaja volja -järjestön. Durnovo joutui eroamaan poliisin johdosta vuonna 1893 skandaalin vuoksi. Hän oli ylittänyt valtuutensa määrämällä poliisit tunkeutumaan ulkomaisen diplomaatin asuntoon ja takavarikoimaan sieltä Durnovon oman rakastajattaren lähettämiä kirjeitä. Hänet nimitettiin samana vuonna hallitsevan senaatin jäseneksi.


title: Pjotr Durnovo

text: Durnovo palasi Venäjän hallituksen jäseneksi Nikolai II:n valtakaudella. Hänet nimitettiin vuonna 1900 apulaissisäministeriksi. Keskellä vallankumouksellista yleislakkoa pääministeri Sergei Witte määräsi Durnovon lokakuun lopussa 1905 virkaatekeväksi sisäministeriksi. Witteä oikeistolaisempi Durnovo ryhtyi heti taltuttamaan vallankumousta: Hän kukisti verisesti merisotilaiden kapinan Pietarissa ja kansannousun Moskovassa, pidätytti tuhansia sekä määräsi joulukuussa 1905 vangittaviksi Pietarin työläisneuvoston ja vastaavan Moskovan neuvoston edustajat. Hän pääsi tehokkailla vastavallankumouksellisilla toimillaan keisari Nikolai II:n suosioon. Durnovo joutui eroamaan ministerin tehtävistä yhdessä Witten kanssa toukokuussa 1906. Hänet nimitettiin parlamentin ylähuoneeksi muutettuun Venäjän valtakunnanneuvostoon, jossa hänestä tuli konservatiivisen oikeiston johtohahmo.


title: Pjotr Durnovo

text: Durnovo tunnetaan myös helmikuussa 1914 laatimastaan kaukonäköisestä muistiosta, jossa hän arvioi maailman olevan maailmansodan partaalla ja Venäjän imperiumin romahtamaisillaan. Hän suositteli Venäjää liittoutumaan Saksan kanssa sodan välttämiseksi.


title: Krystal Jung

text: Chrystal Soo Jung (; s. ), joka tunnetaan paremmin nimellä Krystal, on yhdysvaltalainen laulaja ja näyttelijä, joka asuu Etelä-Koreassa.


title: Krystal Jung

text: Levy-yhtiö SM Entertainment otti ensin töihin Krystalin isosiskon Jessica Jungin Jungin perheen ollessa lomalla Etelä-Koreassa. Krystal aloitti uransa vuonna 2002 kuvaamalla mainoksia ja musiikkivideoita käydessään samalla englanninkielistä koulua Etelä-Koreassa. Krystal on korealaisen tyttöyhtyeen f(x):n viides jäsen. Hän kirjoitti levytyssopimuksen SM Entertainmentin kanssa vuonna 2006 12-vuotiaana. Hän on myös näytellyt monissa draamoissa kuten "The Heirs". Krystal puhuu englantia ja koreaa.


title: Karljohansvern

text: Karljohansvern on Norjan laivaston laivastoasema ja telakka Norjan Hortenissa Vestfoldissa. Telakka rakennettiin kuninkaan 1818 tekemällä päätöksellä, ja 1960-luvulla laivasto siirtyi Haakonsverniin, minkä jälkeen Karljohanvernissä jatkoi siviilitelakka Horten Verft A/S kunnes se meni 1987 konkurssiin.


title: William Cecil

text: William Cecil, 1. Burghleyn paroni (13. syyskuuta 1521 – 4. elokuuta 1598) oli Englannin kuningattaren pääneuvonantaja lähes koko Elisabet I:n valtakauden ajan. Hän toimi Englannin valtionhoitajana kahdesti Edvard VI:n hallitessa 1550–1553 ja Elisabetin aikana 1558–1572.


title: William Cecil

text: William Cecilin isä toimi pienessä virassa Henrik VIII:n hovissa. Cecil varttui isänsä tilalla Stamfordissa ja opiskeli St. John’s Collegessa Cambridgessa. Sieltä hän siirtyi opiskelemaan lakia Lontooseen. 1548 hänet nimitettiin lordiprotektori Somersetin yksityissihteeriksi. Somersetin menetettyä asemansa Cecil joutui hetkeksi vankeuteen Toweriin, josta hän palasi takaisin neuvoston jäseneksi.


title: William Cecil

text: Cecil nimitettiin 1550 valtiohoitajaksi. Kolme vuotta myöhemmin hän sekaantui juoneen Lady Jane Greyn nostamiseksi valtaistuimelle, mutta oli lopulta ensimmäisiä, joka vannoi uskollisuutta uudelle kuningattarelle Maria I:lle. Hän kuitenkin kieltäytyi aikaisemmasta virastaan protestanttisten sympatioidensa takia. Prinsessa Elisabetiin hän oli yhteydessä vuodesta 1550 alkaen, kun hänestä tuli tämän maiden tarkastaja. Marian kuollessa Cecil nousi uuden kuningattaren Elisabet I:n pääneuvonantajaksi 20. marraskuuta 1558 ja pysyi virassa 40 vuotta .


title: William Cecil

text: Cecil kuoli 4. elokuuta 1598 76-vuotiaana. Hän ei koskaan jäänyt eläkkeelle, vaikka hänen poikansa Robert Cecil olikin viimeisinä vuosina ottanut huolehtiakseen useita isänsä tehtävistä.


title: Haukiahven

text: Haukiahven ("Dinolestes lewini") on ahvenkaloihin kuuluva kalalaji. Sitä tavataan Tyynestämerestä Australian rannikon läheisyydestä. Haukiahven on ainoa laji haukiahventen heimossa (Dinolestidae).


title: Haukiahven

text: Haukiahven kasvaa pituudeltaan korkeintaan 50–84 cm pitkäksi. Ruumis on pitkulainen ja solakka ja muistuttaa huomattavasti barrakudoja. Suu ja silmät ovat kookkaat ja kuono on terävä ja alaleuka ulottuu yläleukaa pidemmälle. Selkäeviä haukiahvenella on kaksi, joista etumainen on lyhyempi ja siinä on noin 5 ruotua. Taaemmassa selkäevässä on yksi piikki ja pehmeitä ruotoja. Peräevä haukiahvenella on pitkähkö. Kalan suomut ovat väriltään hopeanharmaita ja voivat olla selässä ja kylkien yläosassa hieman ruskehtavia.


title: Haukiahven

text: Haukiahventa tavataan Australian etelärannikolta vyöhykkeeltä, joka Uudesta Etelä-Walesista Tasmaniaan ja Länsi-Australian eteläosiin. Se on lauhkeiden vesien laji, joka liikkuu usein parvina kivikkoisilla riutoilla.


title: Trondenes fort

text: Trondenes fort on linnoitus Harstadin pohjoispuolella Norjassa. Saksa rakensi sen osaksi Atlantin vallia 1943 miehittäessään Norjaa. Siellä on Norjan laivaston tukikohta.


title: Trondenes fort

text: Se on nykyisin Norjan puolustusvoimien käytössä harjoitusalueena.


title: Jesse Levine

text: Jesse Levine (s. 15. lokakuuta 1987 Ottawa) on kanadalainen tennispelaaja. Parhaimmillaan hän on ollut kaksinpelissä ATP-listan sijalla 69 lokakuussa 2012. Hän on voittanut viisi ATP-haastajaturnausta.


title: Jesse Levine

text: Levine muutti 12-vuotiaana Kanadasta Yhdysvaltoihin. Hän oli kaksi vuotta Nick Bollettierin tennisakatemiassa. Junioriurallaan Levine voitti vuoden 2005 Wimbledonin tennisturnauksen nelinpelin Michael Shabazin kanssa. Parhaimmillaan hän oli juniorirankingissa sijalla 14. Hän vaihtoi edustusmaataan Yhdysvalloista Kanadaan joulukuussa 2012.


title: Jesse Levine

text: Grand Slam -turnauksissa Levine on päässyt parhaimmillaan kolmannelle kierrokselle Wimbledonissa 2009. Hän voitti turnauksen ensimmäisellä kierroksella 14:nneksi sijoitetun Marat Safinin ja toisella kierroksella viisieräisessä ottelussa Pablo Cuevasin, kunnes hävisi 19:nneksi sijoitetulle Stanislas Wawrinkalle neljässä erässä. Toiselle kierrokselle hän on päässyt Australian avoimissa 2008, Yhdysvaltain avoimissa 2009sekä Ranskan avoimissa 2012.


title: Wasastjernan talo

text: Wasastjernan talo (myös Falanderin talo) on Vanhassa Vaasassa sijaitseva rakennus, jossa toimii Vanhan Vaasan museo. Se on yksi Vaasan vuoden 1852 suuresta palosta selvinneestä rakennuksesta. Talon rakennutti vuosina 1780–1781 Vaasan vaurain porvari Abraham Falander, joka aateloitiin vuonna 1808 nimellä "Wasastjerna". Silloin se oli kaupungin ainoa yksityinen kivitalo.


title: Stanley Rous

text: Sir Stanley Ford Rous, CBE (25. huhtikuuta 1895 – 18. heinäkuuta 1986) oli englantilainen jalkapallovaikuttaja, joka toimi kansainvälisen jalkapalloliiton Fifan puheenjohtajana vuosina 1961–1974.


title: Nils Ehrenskiöld

text: Nils Ehrenskiöld (1674–1728) oli ruotsalainen amiraali ja vapaaherra, joka johti Ruotsin laivastoa Riilahden meritaistelussa vuonna 1714 suuren Pohjan sodan aikana.


title: Nils Ehrenskiöld

text: Ruotsi hävisi Riilahden taistelun ja Ehrenskiöld jäi vangiksi. Hän sai sankarin maineen, koska taisteli ylivoimaista vastustajaa vastaan. Myöhemmin Ehrenskiöld oli Karlskronassa laivaston talousosaston johtaja.


title: Ehrenskiöld

text: Ehrenskiöld, Ehrensköld on sukunimi ja laivannimi:


title: Seututie 301

text: Seututie 301 on Lempäälästä Sastamalan Stormiin johtava seututie. 44 kilometriä pitkä tie on pääosin kohtuullisen mutkainen ja mäkinen.


title: Seututie 301

text: Tie saa alkunsa Lempäälästä, seututien 190 risteyksestä joka on osa vanhaa valtatien 9 linjausta. Sieltä tie kulkee ensin muutaman sadan metrin verran pohjoiseen, minkä jälkeen se kääntyy länteen seuraavasta risteyksestä, josta puolestaan alkaa Lempäälän keskustaan johtava yhdystie 3024. Sitten tie jatkuu noin kaksi kilometriä, minkä jälkeen se kohtaa Mantereelle, Vesilahteen menevän yhdystien 2984 risteyksen. Siitä tie jatkuu noin puolitoista kilometriä kunnes se kohtaa Kaakilanmutkan jonka se kohtaa uudestaan puolen kilometrin päässä. Sitten tie jatkuu parin sadan metrin verran, jonka jälkeen se kohtaa Vesilahden keskustaan menevän yhdystien 2982 risteyksen ja lähes välittömästi sen perään Koskenkylään menevän yhdystien 2983 risteyksen.


title: Seututie 301

text: Sitten seututie 301 ohittaa Vähäjärven sen pohjoispuolelta sekä sen jälkeen Suomelan alueen ja sen läpi menevän Rautialantien risteyksen. Seuraavaksi tie ylittää Pyhäjärven ja Vähäjärven yhdistävän joen, josta puolen kilometrin päässä tiehen yhtyy yhdystie 2985, joka johtaa Koskenkylään. Sen jälkeen tie kohtaa Keihosen alueen, Keihosen sivuutettuaan tie jatkuu runsaasti mutkittelevana tienä seuraavat puolitoista kilometriä Kostialan kyläkeskukseen saakka. Sieltä tie jatkuu noin puoli kilometriä, jonka mentyä se ohittaa Punkalaitumelle menevän yhdystien 2986 risteyksen. Sitten tie jatkuu noin kilometrin verran, jonka jälkeen se ohittaa Narvan kylän ja sen keskustaan menevän Latomaantien risteyksen.


title: Seututie 301

text: Latomaantieltä tie jatkuu noin kaksi kilometriä loivia mutkia tehden, kunnes se kohtaa Kuralan alueen, jossa se kääntyy menemään enemmän luoteeseen päin seuraavassa risteyksessä, josta alkaa valtatie 12:lle johtava yhdystie 2992. Sieltä tie jatkuu kaksi kilometriä runsaasti mutkittelevana, jonka jälkeen se sivuaa Mieliönsuontien risteyksen. Sen jälkeen tie jatkuu samanlaisena, erittäin runsaasti mutkittelevana tienä noin viisi kilometriä, jonka jälkeen se sivuaa Suonojärveä noin 3 kilometrin verran, kunnes se saapuu Rämsöön kylään. Rämsöössä tie kohtaa myös yhdystien 2991 risteyksen.


title: Seututie 301

text: Siellä tie kääntyy lounaaseen päin, kunnes se sivuaa Kyynäräjärven sen pohjoispuolelta ja kääntyy menemään länteen noin muutaman kilometrin verran, jonka mentyä se kohtaa Kivijärventien risteyksen. Kivijärventien ohitettuaan tie jatkuu noin kilometrin verran, kunnes se ohittaa Ekojärventien risteyksen. Sieltä tie jatkuu pari kilometriä ja ohittaa sen mentyä Lantulaan menevän Vatajantien. Vatajantien jälkeen tie kohtaa puolentoista kilometrin jälkeen Kaltsilantien risteyksen, jonka ohitettua tie jatkuu noin kaksi ja puoli kilometriä, kunnes se ohittaa Stormiin menevän Stormintien risteyksen. Sieltä tie jatkuu vielä puoli kilometriä, saapuen lopulta valtatien 12 risteykseen.


title: Omoa

text: Omoa on kaupunki ja kunta Hondurasissa, Cortésin departementissa. Se sijaitsee lähellä Guatamelan rajaa Karibianmeren rannikolla. Kunnan pinta-ala on 382,8 neliökilometriä ja siellä on noin 30 000 asukasta.


title: Omoa

text: Omoa perustettiin 1500-luvulla, ja se oli alkuun pieni kylä, johon kuului myös alkuperäisasukkaiden asutuskeskus. Omoa hylättiin kuitenkin 1580-luvulla, mutta se elvytettiin henkiin 1752, ja sinne alkoi nousta hallintorakennuksia, sairaala ja parakit. Sinne rakennettiin 1756–1779 linnoitus turvaamaan Keski-Amerikan rannikkoa merirosvojen hyökkäyksiltä. Britit valtasivat linnoituksen 1779 nelipäiväisessä taistelussa.


title: Omoa

text: Omoa oli pitkään Hondurasin tärkein satama. Se menetti asemansa 1880-luvulla, kun banaaniteollisuus keskittyi läheiseen Puerto Cortésiin. Omoa taantui kalastuskyläksi.


title: Tom Brown (tennispelaaja)

text: Thomas Pollock "Tom" Brown (26. syyskuuta 1922 Washington – 27. lokakuuta 2011 Castro Valley, Kalifornia) oli yhdysvaltalainen tennispelaaja. Vuonna 1946 hän pääsi Yhdysvaltain mestaruusturnauksen ja 1947 Wimbledonin turnauksen loppuotteluun, joissa molemmissa hän hävisi Jack Kramerille. Vuonna 1946 hän voitti Wimbledonin sekanelinpelin Louise Broughin kanssa ja miesten nelinpelin Jack Kramerin kanssa.


title: Tom Brown (tennispelaaja)

text: Brown pelasi Davis Cupissa kahdessa maaottelussa voittaen kolme ottelua ja häviten yhden. Hänet valittiin kymmenen parhaan amerikkalaisen tennispelaajan joukkoon kahdeksan kertaa vuosien 1946 ja 1958 välissä, oltuaan parhaimmillaan maailmanlistan sijalla neljä.


title: Mihai Marinescu

text: Mihai Marinescu (s. 25. tammikuuta 1989 Brașov) on romanialainen moottoriurheilija.


title: Mihai Marinescu

text: Saavutettuaan useita Romanian kansainvälisiä karting-luokan mestaruuksia hän aloitti kilpauransa vuonna 2005 ajaen Italian Formula Junior- ja Belgian Formula Renault 1.6 -sarjoissa. Formula Junior -luokassa hän voitti kaksi kilpailua ja sijoittui sarjan toiseksi. Belgian Formula Renault -luokassa hän voitti kolme kilpailua ja ajoi kerran paalupaikalle. Hän sijoittui loppupisteissä kolmanneksi. Vuonna 2006 Marinescu kilpaili Formula Renault 2.0 NEC -sarjassa. Siinä hän ajoi kerran paalupaikalle ja keräsi 175 pistettä, joilla hän sijoittui loppupisteissä kuudenneksi. Vuonna 2007 Marinescu ajoi Eurocup Formula Renault- ja Italian Formula Renault 2.0 -sarjoissa. Eurocup-sarjassa hän saavutti yhden palkintokorokesijan ja sijoittui sarjan 11:nneksi. Italian rellu-sarjassa hän ajoi yhden paalupaikan ja sijoittui kolmesti palkintokorokkeelle. Hän oli loppupisteissä sarjan 5:s.


title: Mihai Marinescu

text: Vuonna 2008 Marinescu ajoi Formula BMW -sarjassa ja saavutti 111 pistettä ja sarjan 11:nnen sijan. Hän ajoi samana vuonna Formula BMW Pacific -sarjassa yhden kilpailun, jonka voitti. Vuonna 2009 Marinescu ajoi Formula Renault 3.5 -sarjassa saavuttamatta pisteitä. Vuodesta 2010 lähtien Marinescu on kilpaillut FIA Formula 2 -sarjassa. Ensimmäisenä vuonna hän saavutti 68 pistettä ja sijoittui loppupisteissä 11:nneksi. Seuraavana vuonna Marinescu otti ensimmäisen voittonsa sarjassa ja sijoittui sarjan viidenneksi. Marraskuussa hän pääsi ajamaan GP2-sarjan ulkopuolisen GP2-finaalin ajaen Rapax Teamissä. Vuonna 2012 Marinescu jatkoi F2-sarjassa, jossa hän voitti kaksi kilpailua ja sijoittui loppupisteissä jälleen viidenneksi. Vuonna 2013 Marinescu teki paluun Formula Renault 3.5 -sarjaan. Hän ajoi kahdeksan kilpailua ja saavutti viisi pistettä. Samana vuonna hän kilpaili Eurocup Mégane Trophy -sarjassa vierailevana kuljettajana.


title: Tom Brown

text: Tom Brown voi tarkoittaa seuraavia:


title: Faust (täsmennyssivu)

text: Faust voi tarkoittaa ainakin seuraavia:


title: Kira Kener

text: Kira Kener (s. 11. elokuuta 1974 San José, Kalifornia) on yhdysvaltalainen entinen pornonäyttelijä.


title: Kira Kener

text: Kener työskenteli aluksi stripparina ja vuonna 1998 kysyi agentiltaan, kuinka hän pääsisi esiintymään pornoelokuvien kansikuvissa. Hänen agenttinsa kuitenkin kertoi Kenerin täytyvän esiintyä elokuvissa, jotta pääsisi elokuvien kanteen. Tämä herätti Kenerin kiinnostuksen ja päätyi etsimään töitä Vivid Videolta. Hän sai myös ensimmäisen roolinsa elokuvassa "Nurses" kyseiseltä tuotantoyhtiöltä vuonna 1999. Kener esiintyi elokuvissa aktiivisesti aina vuoteen 2005 saakka, kunnes teki enää satunnaisia rooleja vuoteen 2007 asti.


title: Kira Kener

text: Elokuvauransa jälkeen Kener palasi takaisin tanssimisen pariin.


title: Vaarallista leikkiä

text: Vaarallista leikkiä () on William K. Howardin ohjaama yhdysvaltalainen draama-/mysteerielokuva vuodelta 1934. Pääosissa ovat William Powell, Myrna Loy, Una Merkel ja Rosalind Russell hänen elokuvadebyyttissään. "Vaarallista leikkiä" perustuu W. E. Woodwardin samannimiseen romaaniin vuodelta 1933, jonka pohjalta Lenore J. Coffee ja Howard Emmett Rogers laativat käsikirjoituksen. Metro-Goldwyn-Mayer -yhtiö tuotti elokuvan.


title: Vaarallista leikkiä

text: "Vaarallista leikkiä" -elokuva kertoo asianajajan laiminlyödystä vaimosta, joka alkaa flirttailla toisen miehen kanssa, joka paljastuu gigoloksi. Kun näytti siltä, että nainen ampui tämän kun mies yritti kiristää häntä, mutta toista naista alettiin syytettään rikoksesta.


title: Lev Poprad

text: Lev Poprad oli vuonna 2010 perustettu slovakialainen jääkiekkoseura. Se pelasi kauden 2011–2012 KHL:ssa. Kaudeksi 2012–2013 sen sarjapaikka annettiin Lev Prahalle, joka on kokonaan eri organisaatio. Siirron myötä Lev Popradin toiminta lakkautettiin, ja seura ehti näin ollen pelata vain yhden kauden. Se sijoittui kaudella 2011–2012 KHL:n läntisessä konferenssissa kymmenenneksi, eikä selviytynyt pudotuspeleihin.


title: Lev Poprad

text: Joukkue oli alun perin nimeltään HC Lev Hradec Králové ja se perustettiin Hradec Královéssa, Tšekissä. Sen oli silloin tarkoitus liittyä KHL:ään kaudeksi 2010–2011, jolloin se täytti kaikki vaatimukset, mutta ei saanut Tšekin jääkiekkoliitolta lupaa siihen. Sen takia Levin johto päätti siirtää seuran Slovakiaan, Popradiin, jotta saisi luvan osallistua sarjaan jo kaudella 2010–2011. Slovakialaisjoukkuetta ei kuitenkaan enää hyväksytty KHL-liigaan kaudeksi ja Lev jäi sarjan ulkopuolelle.


title: Lev Poprad

text: Slovakian jääkiekkoliitolta luvan saamisen jälkeen Lev otettiin toukokuussa 2011 virallisesti mukaan KHL-liigaan seuraavaksi kaudeksi 2011–2012. Toinen Popradin kaupungista oleva joukkue HK ŠKP Poprad jatkoi Slovakian Extraligassa. Lev sijoitettiin KHL:ssä läntisen konferenssin Bobrov-divisioonaan.


title: Lev Poprad

text: 30. kesäkuuta 2011, kaksi kuukautta sen jälkeen, kun Lev otettiin mukaan KHL:ään, se ilmoitti ensimmäisistä viidestä allekirjoitetusta pelaajasopimuksesta. Lopullinen pelaajalista koostui lähinnä tšekkiläisistä ja slovakialaisista pelaajista. Joukkueen päävalmentajana toimi Radim Rulík ja kapteenina Ľuboš Bartečko. Levin runkosarjan oli tarkoitus alkaa 10. syyskuuta 2011 kotiottelulla Avangard Omskia vastaan, mutta koko KHL-kausi 2011–2012 lykkääntyi Lokomotiv Jaroslavlin lento-onnettomuuden takia. Ensimmäisen KHL-ottelunsa Lev pelasi lopulta 12. syyskuuta Metallurg Magnitogorskia vastaan. Ensimmäisen voittonsa joukkue saavutti kuudennessa pelissään, jossa se voitti Riian Dynamon 2–0.


title: Lev Poprad

text: Lev ei päässyt ainoaksi jääneellä KHL-kaudellaan pudotuspeleihin, se sijoittui läntisen konferenssin kymmenenneksi ja koko liigassa sen sijoitus oli 21. Joukkue keräsi 54:ssä pelissä yhtä monta pistettä. Joukkueen paras pistemies oli myös kapteenina toiminut Ľuboš Bartečko, jolle kirjattiin kauden aikana 30 pistettä, joista 16 maalia ja 14 syöttöä. Eniten maaleja joukkueelle teki Tomáš Netík.


title: Lev Poprad

text: Loppukauden 2011–2012 aikana Lev Popradin omistuksessa tapahtunut muutos nosti epäilyjä siitä, että joukkuetta oltaisiin siirtämässä takaisin Tšekin puolelle. Maaliskuussa 2012 Tšekin jääkiekkoliitto ilmoitti, että se sallii KHL-seuran toimimisen Tšekissä. Lev Poprad lakkautettiin vain yhden pelatun kauden jälkeen. Sen tilalle KHL:ään tuli Lev Praha, joka nimestään huolimatta on täysin erillinen organisaatio.


title: Lev Poprad

text: Joukkueen sisäinen pistepörssi


title: Astrosytooma

text: Astrosytoomat ovat aivokasvaimia, tyypillisimpiä glioomia. Ne jaetaan neljään gradukseen, ja niistä pahanlaatuisin ja selkeästi yleisin on glioblastooma.


title: Leftfield

text: Leftfield on brittiläinen Neil Barnesin ja Paul Daleyn muodostoma elektronisen musiikin -yhtye. Yhtye perustettiin Lontoossa vuonna 1990.


title: Leftfield

text: Leftfield julkaisi muusikko Djum Djumin kanssa "Backlog" -nimisen kokoelma-albumin joulukuussa 1992. Albumi sisältää remixversioita Leftfieldin kappaleista "Not Forgotten" ja "More Than I Know" sekä Neil Barnesin ja Djum Djumin kappaleesta "Difference".


title: Leftfield

text: Leftifeildin debyyttialbumi "Leftism" julkaistiin tammikuussa 1995. Se nousi Britannian albumilistan viidennelle sijalle. Norjassa sijoitus oli 27. ja Uudessa-Seelannissa 32. sija. Lisäksi albumi myi Britanniassa platinaa ja Norjassa kultaa. Albumilta julkaistiin singleinä kappaleet "Song of Life", "Open Up", "Original" ja "Afro-Left" ja ne kaikki nousivat Britannian singlelistalle.


title: Leftfield

text: Syyskuussa 1999 julkaistiin Leftfieldin toinen pitkäsoitto "Rhythm and Stealth". Albumi menestyi kansainvälisesti edeltäjäänsä paremmin. Se sai Britanniassa haltuunsa ykkössijan, Norjassa kolmannen ja Australiassa neljännen sijan. Albumi ylsi myös Uuden-Seelannin, Belgian, Ranskan, Hollannin, Sveitsin ja Ruotsin listoille. "Rhythm and Stealthilta" julkaistiin singleinä kappaleet "Afrika Shox", "Dusted" ja "Swords".


title: Leftfield

text: Leftfield julkaisi toukokuussa 2000 "Rhythm and Stealth" -albumista remixatun version nimellä "Stealth Remixes". Leftfieldin kokoelma-albumi "A Final Hit – The Greatest Hits" puolestaan julkaistiin toukokuussa 2005. Kokoelma-albumi nousi Britannian listalla sijalle kymmenen.


title: Leftfield

text: Albumin perässä sen sijoittuminen Britannian albumilistalla


title: Leftfield

text: Singlen perässä sen sijoittuminen Britannian singlelistalla


title: Glioblastooma

text: Glioblastooma (multiforme) on aivokasvain, graduksen IV astrosytooma. Sairauden kanssa voi elää keskimäärin yli vuoden; noin 25 % selviää kaksi vuotta ja jotkut kolmekin. Hoitamattomana sairaus on nopeasti tappava. Pitkäaikaista selviytymistä ei esiinny. Kyseessä on yleisin gliooma. Sen palliatiivisen hoitoon voi lukeutua leikkaus, sädehoitoa ja kemoterapiaa. Tavallisimmin glioblastooma ei kehity alemman graduksen astrosytoomasta, mutta tämäkin on mahdollista. Tauti esiintyy yleensä aivokuoren alaisessa valkeassa aineessa. Kyseessä on enimmäkseen aikuisten sairaus. Lapsilla sen kulkuun liittyy tavallista parempi ennuste.


title: Glioblastooma

text: Glioblastoomat kasvavat nopeasti ja leviävät aivoissa. Kuitenkin vain 0,44 %:ssa tapauksista syövän on raportoitu levinneen muualle elimistöön kallon ulkopuolelle. Näissä hyvin harvoissa tapauksissa etäpesäkkeitä on havaittu imusolmukkeissa (51 %), keuhkoissa ja keuhkopussissa (60 %), luustossa (31 %) ja maksassa (22 %).


Miamin roomalaiskatolinen arkkihiippakunta on katolisen kirkon hiippakunta, jonka alueella ovat Browardin piirikunta, Miami-Daden piirikunta ja Monroen piirikunta Floridassa. Se perustettiin 7. lokakuuta 1958 ja Coleman Carrollista tuli sen ensimmäinen piispa.


title: Colin Salmon

text: Colin Salmon (s. 6. joulukuuta 1962 Lontoo) on englantilainen näyttelijä. Salmon on näytellyt MI6:n agenttia kolmessa James Bond -elokuvassa ("Huominen ei koskaan kuole", "Kun maailma ei riitä" ja "Kuolema saa odottaa").


title: Kiitos ja kunnia – 30v. juhlakokoelma

text: Kiitos ja kunnia – 30v. juhlakokoelma on vuonna 2011 ilmestynyt Yön kokoelmalevy, joka sisältää yhtyeen suurimmat 2000-luvun hitit kuten "Rakkaus on lumivalkoinen", "Sano että jäät", "Pettävällä jäällä", "Loisto", "Parrasvalot" sekä "Särkyvää", josta mukana on myös Olli Lindholmin ja Suvi Teräsniskan duettoversio. Lisäksi levyllä on neljä uutta kappaletta; singlenäkin julkaistut "Onnen hohteessa", "Kun nuoruus katoaa", "Tällaisina aikoina" sekä "Elokuun yöt". Kappale "Yö" on alun perin julkaistu Popeda-tribuuttialbumilla "Da Da (Kuulat sekaisin)" vuonna 2008.


title: Kiitos ja kunnia – 30v. juhlakokoelma

text: Samaan aikaan albumin kanssa ilmestyi myös Ilpo Rantasen yhteistyössä Olli Lindholmin kanssa kirjoittama historiikki "Likaiset legendat – 30 vuotta Yötä". Lisäksi yhtye sai juhlavuotensa kunniaksi oman "Loisto"-nimisen viinin, joka tuli Alkon valikoimiin toukokuussa 2011.


title: Kiitos ja kunnia – 30v. juhlakokoelma

text: Kokoelma nousi Suomen viralliselle listalle 21 viikon ajaksi ja oli korkeimmillaan kolmantena. Albumia myytiin yhteensä lähes 36 000 kappaletta eli platinalevyyn oikeuttava määrä.


title: Kiitos ja kunnia – 30v. juhlakokoelma

text: Kokoelman lisäksi Yö juhlisti taivaltaan uransa suurimmalla areena- ja hallikiertueella "Kiitos ja kunnia – 30 vuotta likaisia legendoja". Se alkoi Tallinnan Nokia Kontserdimajasta 30. syyskuuta 2011, jatkuen edelleen Suomessa kuudentoista konsertin verran ja päättyen lopulta Baltic Princess -laivalle. Mukana oli Suomen suurimpia esiintymisareenoita, kuten Helsingin Hartwall Areena, Turun HK-Areena sekä Tampere-talo.


title: Kiitos ja kunnia – 30v. juhlakokoelma

text: Kiertueen toiseksi viimeinen konsertti Hartwall-areenalta julkaistiin maaliskuussa 2012 DVD:llä "Kiitos ja kunnia live – Hartwall Areena 10.12.2011".


title: Makaronesianavokado

text: Makaronesianavokado eli madeiranavokado ("Persea indica") on puu, joka kasvaa Makaronesiassa 400–1 300 metrin korkeudessa olevissa laaksoissa laurisilva-metsissä. Se on siellä kotoperäinen. Se voi kasvaa 25 metriä korkeaksi. Latva on pyöreä.


title: Makaronesianavokado

text: Se on aiemmin ollut tärkeä vientiartikkeli nimellä madeiranmahonki.


title: Kerli Kyllönen

text: Kerli Kyllönen on suomalainen näyttelijä. Hänen ensimmäinen elokuvaroolinsa oli Aleksi Mäkelän elokuvassa "Kotirauha" vuonna 2011, jossa hän esitti päähenkilön tytärtä Annikaa. Kyllönen esiintyi myös Mäkelän seuraavassa elokuvassa "Kaappari".


title: Jesse Lustberg

text: Jesse Lustberg (s. 2. elokuuta 1986 Kouvola) on suomalainen jääkiekkopuolustaja, joka pelaa Mestis-joukkue KooKoossa. Lustberg on pelityyliltään peruspuolustaja. Hänen vahvuuksiin kuuluu kova laukaus, omilla vahvuuksilla pelaaminen ja joukkuepelaaminen. Hänen heikkouksiin kuuluu tilanteiden ennakointi, sijoittuminen, kulmaväännöt sekä ajoittainen ylipelaaminen. Lustberg saa vastuuta alivoimalla.


title: Jesse Lustberg

text: Lustberg on KooKoon oma kasvatti. Hän pelasi juniorina myös kauden 2002–2003 Espoo Bluesin B-nuorissa. Kaudella 2004–2005 Lustberg teki KooKoossa Mestis-debyyttinsä pelatessaan kauden avausottelun, mutta hän pelasi kuitenkin pääosin A-nuorissa. Lustberg oli tehoilla 10+27=37 koko A-nuorten I-divisioonan tehokkain puolustaja tehoilla 10+27=37. Kaudella 2005–2006 hän pelasi KooKoon Mestis-joukkuessa vain 13 runkosarjaottelua ilman tehopisteitä. Lustberg pelasi kautensa vielä suurimmaksi osaksi joukkueen A-nuorissa olleen tehoilla 8+16=24 jälleen A-nuorten I-divisioonan tehokkain puolustaja. Hän pelasi kauden aikana miesten pelejä myös neljä ottelua lainalla Suomi-sarjajoukkue Imatran Ketterässä.


title: Jesse Lustberg

text: Kaudella 2006–2007 Lustberg pelasi KooKoon Mestis-joukkueessa 27 runkosarja- ja kaksi playoff-ottelua tehoin 2+1=3, mutta osa kaudesta kului vielä joukkueen A-nuorissa. Kaudella 2007–2008 Lustberg murtautui KooKoon Mestis-kokoonpanoon ja teki 41 runkosarja- ja kuudessa playoff-ottelussa tehot 3+2=5. Hän siirtyi kaudeksi 2008–2009 Savonlinnan Pallokerhoon, jossa Lustberg teki Mestiksen yhden kauden piste-ennätyksensä tehoilla 3+5=8.


title: Jesse Lustberg

text: Toukokuussa 2009 Lustberg teki sopimuksen Ranskan pääsarjassa Ligue Magnusissa pelaavan Ducs de Dijonin kanssa. Yhden siellä vietetyn vuoden jälkeen hän palasi kaudeksi 2010–2011 kasvattajaseuraansa KooKoohon. Toukokuussa 2011 Lustberg teki vuoden mittaisen jatkosopimuksen joukkueen kanssa. Kauden 2011–2012 päätteeksi hän voitti Mestis-pronssia. Lustberg vahvisti kauden aikana myös neljän Suomi-sarjan karsintaottelun ajan KooKoon yhteistyöjoukkue KooKoo-65:tä. Huhtikuussa 2012 hän teki vuoden mittaisen jatkosopimuksen KooKoon kanssa.


title: Jesse Lustberg

text: Lustberg on pelannut kolme poikien maaottelua.


title: Tommi Liski

text: Tommi Henrik Liski (s. 17. kesäkuuta 1971 Jokioinen) on suomalainen näyttelijä ja käsikirjoittaja. Liski tunnetaan rooleistaan televisiosarjoista "Kimmo" ja "Kallio".


title: Tommi Liski

text: Liski palkittiin "Vuoden käsikirjoittajan" Kultaisella Venlalla 2013 yhdessä Petja Peltomaan kanssa televisiosarjasta "Kimmo". Liski on valmistunut Teatterikorkeakoulusta ja on koulutukseltaan teatteritaiteen maisteri.


title: Director’s cut

text: Director’s cut tarkoittaa seuraavia asioita:


title: Timo-Pekka Heikkinen

text: Timo-Pekka Heikkinen (s. 21. maaliskuuta 1985 Jyväskylä) on suomalainen jääkiekkoilija, joka pelaa Suomi-sarjajoukkue Nokian Pyryssä. Hän on pelipaikaltaan oikea laitahyökkääjä. Heikkinen pelityyliltään kahden suunnan hyökkääjä. Hän laukoo oikealta.


title: Timo-Pekka Heikkinen

text: Heikkinen on JYPin kasvatti. Hän voitti joukkueen B-nuorissa SM-hopeaa vuonna 2002 ja kaudella 2002–2003 sisäisen pistepörssin tehoilla 12+12=24. JYPin A-nuorissa Heikkinen voitti Suomenmestaruuden vuonna 2006, SM-hopeaa vuonna 2004 ja SM-pronssia vuonna 2005. A-juniori-iän päätyttyä hän siirtyi JYPin SM-liigajoukkueen päävalmentajan Matti Alatalon ehdotuksesta kaudeksi 2006–2007 Mestis-joukkue Forssan Palloseuraan, jossa tulokaskausi toi 43 runkosarjaottelussa tehot 3+2=5. Joukkue putosi kauden päätteeksi kuitenkin sarjatasoa alemmas Suomi-sarjaan, jossa Heikkinen pelasi kauden 2007–2008 kotikaupungissaan D-Kiekon riveissä. Hän oli alkulohko ja varsinainen Suomi-sarjan yhteenlaskettuna tehoilla 18+27=45 joukkueen paras pistemies ja syöttäjä. Heikkinen voitti keväällä 2008 Suomi-sarjan mestaruuden ja oli nostamassa D-Kiekkoa Mestikseen.


title: Timo-Pekka Heikkinen

text: D-Kiekko muutti Mestikseen noustua nimensä D Teamiksi kaudeksi 2008–2009. Heikkinen haki monen muun pelaajan tavoin joukkueesta pelipaikkaa try-outin kautta, jonka päätteeksi hän sai sopimuksen. Heikkinen voitti D Teamin runkosarjan sisäisen piste- ja maalipörssin tehoilla 11+23=34, kuten myös kevään 2009 pudotuspeleissä kolmella osumallaan. Hän pelasi kauden aikana myös kaksi SM-liigaottelua JYPissä. Hän teki liigadebyyttinsä 12. joulukuuta 2008 Tampereen Ilvestä vastaan. Heikkinen teki ottelussa myös liigauransa ensimmäisen ja toistaiseksi ainoan maalinsa. Maaliskuussa 2009 hän teki kolmivuotisen jatkosopimuksen D Teamin kanssa.


title: Timo-Pekka Heikkinen

text: Heikkisestä tuli kaudella 2009–2010 D Teamin varakapteeni. Hän oli 12 osumallaan joukkueen kolmanneksi paras maalintekijä ja hän voitti Mestis-hopeaa keväällä 2010. Heikkinen pelasi taas kaksi ottelua JYPissä ja teki yhden syöttöpisteen. Kaudella 2010–2011 hän voitti taas D Teamin sisäisen pistepörssin tehoilla 13+17=30. Heikkinen voitti kauden päätteeksi Mestis-pronssia. Kaudeksi 2015–2016 hän siirtyi vuoden mittaisella sopimuksella Suomi-sarjajoukkue Nokian Pyryyn.


title: Timo-Pekka Heikkinen

text: Maaliskuussa 2011 Heikkinen teki vuoden mittaisen sopimuksen KooKoon kanssa. Hän voitti Mestis-pronssia keväällä 2012. Huhtikuussa 2012 Heikkinen teki joukkueen kanssa vuoden mittaisen jatkosopimuksen. Kaudella 2012–2013 hän jakoi lukemalla +10 KooKoon sisäisen tehopörssin voiton Jarno Lippojoen kanssa ja voitti kauden päätteeksi Mestis-hopeaa. Kausi 2013–2014 päättyi Mestiksen-mestaruuteen ja kausi 2014–2015 Mestis-hopeaan.


title: Timo-Pekka Heikkinen

text: Kaudeksi 2015–2016 Heikkinen siirtyi vuoden mittaisella sopimuksella Suomi-sarjajoukkue Nokian Pyryn riveihin. Siirron taustalla oli myös hänen perheensä muuttaminen Ylöjärvelle siviilitöiden myötä. Kaudella 2016–2017 Heikkinen jakoi 27 osumallaan koko Suomi-sarjan maalipörssin voiton joukkuetoverinsa Antti Hildénin kanssa.


title: Sua ilman

text: Sua ilman on Erkki Junkkarisen albumi vuodelta 1990.


title: Miskitot

text: Miskitot on keskiamerikkalainen kansa, joka elää Moskiittorannikolla Hondurasissa ja Nicaraguassa. Miskitoiden kulttuuri on saanut paljon vaikutteita englantilaisilta, ja se poikkeaakin monessa suhteessa muun Keski-Amerikan espanjalaisvaikutteisesta kulttuurista.


title: Miskitot

text: Miskitojen kotimaa on Moskiittorannikko, noin 65 kilometriä leveä ja 360 kilometriä pitkä alue Keski-Amerikan itärannikolla. Se ulottuu Kaakkois-Nicaraguasta San Juan -joelta Hondurasin pohjoisrannikon Brus Lagunaan. Miskitoasutus on keskittynyt pääasiassa Nicaraguan koillisiin ja Hondurasin itäisiin osiin, kaivoskaupunkien ja jokivarsien ympärille. Hondurasissa alueet kuuluvat Gracias a Diosin departementtiin ja Nicaraguassa Región Autónoma del Atlántico Norteen sekä Región Autónoma del Atlántico Suriin. Miskitojen pääkaupunki ja kulttuurikeskus on Waspán. Muita merkittäviä kaupunkeja ovat Puerto Cabezas ja Puerto Lempira.


title: Miskitot

text: Eurooppalaiset hävittivät Keski-Amerikassa useita alkuperäiskansoja, mutta miskitot säästyivät tuholta. Kun suurin osa Keski-Amerikkaa sai vaikutteita lähinnä espanjalaisilta, miskitoihin vaikuttivat enemmän britit. 1600-luvulla erään miskitopäällikön poika kävi opiskelemassa Englannissa ja englantilaiset alkoivat värvätä miskitoja joukkojensa avuksi. Englantilaisten ja miskitojen suhde vahvistettiin, kun 1687 perustettiin Miskitojen kuningaskunta.


title: Miskitot

text: Moskiittorannikosta tuli Britannian protektoraatti 1740, mutta alueelle saapui ensimmäinen brittivirkamies vasta 1844. Rannikolle saapui 1849 saksalaisia herrnhutilaisia lähetyssaarnaajia, ja heitä seurasi baptisteja ja muita kristittyjä. Kun miskitot kääntyivät protestanteiksi ja englannin opetus alkoi, Moskiittorannikon kulttuuri erkani entisestään muusta Keski-Amerikasta. Nicaragua ja Honduras itsenäistyivät 1835, mutta Moskiittorannikko pysyi edelleen brittien hallinnassa. Lopulta Clayton–Bulwer–sopimus määritti 1850 rannikon pohjoisosan Hondurasille ja eteläosan Nicaragualle.


title: Miskitot

text: Sandinistihallinnon aikana 1980-luvun alussa Nicaraguan miskitoiden keskuuteen levisi itsenäisyyshaaveita. Nicaraguasta karanneet Misurata-järjestön jäsenet tekivät yhteistyötä Yhdysvaltain tukemien contrien kanssa. Sandinistien joukot iskivät Moskiittorannikolle ja pakottivat noin 85 000 asukasta pakenemaan kodeistaan. Vuoteen 1985 mennessä osapuolet tekivät rauhan ja suurin osa pakolaisista pystyi palaamaan takaisin. Nicaragua antoi samalla miskitoille rajatun itsehallinnon, takuut kulttuurin koskemattomuudesta ja mahdollisuuden vaikuttaa alueen luonnonvarojen käyttöön.


title: Artturi Lehkonen

text: Artturi Aleksanteri Lehkonen (s. 4. heinäkuuta 1995 Piikkiö) on suomalainen jääkiekkoilija, joka pelaa kaudella 2016–2017 NHL-seura Montreal Canadiensin organisaatiossa. Hän on pelipaikaltaan laitahyökkääjä.


title: Artturi Lehkonen

text: Lehkonen kuuluu ikäluokkansa lupaavimpiin pelaajiin Suomessa ja hänestä odotettiin ensimmäisen kierroksen varausta. Montreal Canadiens varasi hänet lopulta toisella kierroksella numerolla.55.


title: Artturi Lehkonen

text: Lehkonen on TuTo Hockeyn kasvatti. Hän siirtyi myöhemmin Turun Palloseuraan, jossa voitti B-nuorten SM-hopeaa vuonna 2011.


title: Artturi Lehkonen

text: SM-liigassa Lehkonen pelasi ensimmäisen kerran kaudella . Hän pelasi debyyttiottelunsa 5. marraskuuta 2011 kotona Tampereen Ilvestä vastaan saaden 9.27 minuuttia jääaikaa. Hän pelasi TPS:n nelosketjussa vierellään toinen liigadebytantti Rasmus Kulmala sekä Marko Virtala. Liigauransa avausmaalin Lehkonen teki kymmenennessä ottelussaan 3. helmikuuta 2012 Tampereen Ilveksen Miika Wiikmanin taakse. Hän pelasi SM-liigan tulokaskautensa aikana yhteensä 18 runkosarjaottelua ja kaksi playoff-ottelua tehoin 2+2=4. Runkosarjan hän pelasi suurimmaksi osaksi TPS:n A-nuorissa voittaen joukkueen sisäisen maali- ja pistepörssin tehoilla 28+26=54 sekä jäähypörssin 54 jäähyminuutillaan ja tehotilaston (+22). A-nuorten pistepörssissä Lehkonen sijoittui viidenneksi. Hänet valittiin myös A-nuorten SM-liigan lokakuun 2011 kuukauden pelaajaksi. Lehkonen vahvisti myös joukkueen SM-pronssia voittaneita B-nuoria.


title: Artturi Lehkonen

text: Toukokuussa 2012 Lehkonen siirtyi kaksivuotisella sopimuksella Kalpaan. Hän perusteli siirtoaan:


title: Artturi Lehkonen

text: Kaudella 2015–2016 Frölunda HC:ssa Lehkonen voitti Ruotsin mestaruuden ja Champions Hockey Leaguen. Hän oli SHL:n pudotuspelien paras maalintekijä ja teki seuransa uuden pudotuspelien piste-ennätyksen, tehtyään 16 ottelussa tehot 11+8=19. Ratkaisufinaalissa Lehkonen teki kaksi maalia.


title: Artturi Lehkonen

text: Keväällä 2016 Montreal Canadiens ilmoitti tehneensä Lehkosen kanssa kolmen vuoden tulokassopimuksen.


title: Artturi Lehkonen

text: Lehkonen osallistui alle 18-vuotiaiden MM-kilpailuihin 2012. Tehopisteet 7+3=10 takasivat hänelle turnauksen maalipörssin sekä Suomen sisäisen pistepörssin voiton. Lehkonen palkittiin yhtenä Suomen parhaimmista pelaajista turnauksessa. Hänet valittiin myös Suomen ottelun parhaaksi pelaajaksi Tanskaa ja Ruotsia vastaan. Seuraavana vuonna Lehkonen oli mukana pronssia voittaneessa joukkueessa.


title: Artturi Lehkonen

text: Lehkonen valittiin kolme kertaa nuorten maailmanmestaruuskilpailuihin. Ensimmäisen kerran hänet nimettiin Suomen lopulliseen kokoonpanoon vuoden 2013 MM-kilpailuihin. Vuotta myöhemmin hän oli mukana kultaa voittaneessa nuorten joukkueessa Ruotsissa. Viimeisen kerran Lehkonen osallistui kisoihin vuonna 2015, jolloin hän toimi Suomen joukkueen kapteenina. Itse turnaus päättyi puolivälieriin Ruotsia vastaan.


title: Artturi Lehkonen

text: Lehkonen pelasi myös alle 17-vuotiaiden World Hockey Challengessa vuonna 2011.


title: Artturi Lehkonen

text: Yhteensä Lehkonen on pelannut 44 poikien maaottelua.


title: Artturi Lehkonen

text: Artturi Lehkosen isä Ismo Lehkonen pelasi SM-liigaurallaan 111 ottelua ja on toiminut viimeksi Mestis-joukkue TuTon päävalmentajana. SM-liigassa hän on toiminut HIFK:n ja Lukon päävalmentajana. Artturin setä Timo Lehkonen pelasi puolestaan maalivahtina 232 liigaottelua ja valittiin kahdesti SM-liigan parhaaksi maalivahdiksi. Timo Lehkonen kuului kultaa voittaneen Suomen alle 20-vuotiaiden maajoukkueen valmennusryhmään nuorten MM-kisoissa 2016.


title: Rasmus Kulmala

text: Rasmus Mauno Juhani Kulmala (s. 21. kesäkuuta 1994 Alastaro) on suomalainen jääkiekkoilija, joka pelaa Erste Ligan unkarilaisjoukkue DVTK Jegesmedvékissä. Hän on lähtökohtaisesti pelipaikaltaan keskushyökkääjä, mutta pienikokoinen Kulmala osaa pelata myös laidassa.


title: Rasmus Kulmala

text: Kulmala on Loimaan Rocketsin kasvatti. Hän siirtyi joukkueen B2-nuorista TPS:n C-nuoriin kaudeksi 2009–2010. Kulmala oli sekä runkosarjassa että karsintasarjassa joukkueen paras maalintekijä ja sekä runkosarjassa että pudotuspeleissä TPS:n paras pistemies. Kaudella 2010–2011 hän toimi TPS:n B-nuorten varakapteenina. Kulmala voitti runkosarjassa joukkueen sisäisen piste- ja syöttöpörssin ja ylsi samaan koko B-nuorten karsintasarjassa että pudotuspeleissä. Kevään 2011 pudotuspelien pistepörssivoiton hän jakoi tehoilla 3+15=18 Bluesin Juuso Ikosen kanssa. Heidän tehopisteensä olivat B-nuorten SM-sarjan pudotuspelien 2000-luvun ennätys. Kulmala voitti kauden päätteeksi B-nuorten SM-hopeaa. Hän pelasi kauden aikana myös kymmenen runkosarjaottelua TPS:n A-nuorissa.


title: Rasmus Kulmala

text: Elokuussa 2011 Kulmala teki kolmivuotisen sopimuksen TPS:n SM-liigajoukkueen kanssa. Hän teki liigadebyyttinsä 5. marraskuuta 2011 Tampereen Ilvestä vastaan, jolloin Kulmala sai jääaikaa 9.04 minuuttia. Hän pelasi TPS:n nelosketjussa vierellään toinen liigadebytantti Artturi Lehkonen sekä Marko Virtala. Kulmala teki liigauransa avausmaalin kolmannessa SM-liigaottelussaan 5. tammikuuta 2012 Oulun Kärppien Tomi Karhusen taakse. Hänen maalinsa jäi TPS:n 1–3-kotitappioon päättyneessä ottelussa joukkueen ainoaksi. Kulmala palkittiin ottelun "Ilta-Sanomien" yhden tähden tähtipelaajana. Hän pelasi SM-liigan tulokaskautensa aikana yhteensä 25 runkosarjaottelua tehoin 1+1=2. Kulmala sai kauden 2011–2012 aikana jääaikaa keskimäärin 7.58 minuuttia, mutta runkosarjan viimeisessä ottelussa 15. maaliskuuta 2012 hän sai jääaikaa 23.08 minuuttia, jolloin Kulmala pelasi kauden ainoan SM-liigaottelunsa keskushyökkääjänä. Hän sai yli 11 minuuttia enemmän jääaikaa, kuin toiseksi eniten jääaikaa saamassaan ottelussa. Kulmala ei lopulta pelannut TPS:ssä SM-liigan pudotuspelejä vahvistaessaan joukkueen SM-pronssia voittaneita B-nuoria. Runkosarjan Kulmala pelasi suurimmaksi osaksi TPS:n A-nuorissa.


title: Rasmus Kulmala

text: Kaudella 2012–2013 Kulmala sai SM-liigassa tililleen 49 runkosarjaottelua tehden niissä tehot 3+5=8. Lähinnä kevään 2013 peleissä hän vahvisti myös TPS:n A-nuoria. Tammikuussa 2014 Kulmala teki vuoden mittaisen jatkosopimuksen TPS:n kanssa. Kaudesta 2014–2015 Kulmala on pelannut ison osan lainalla Mestis-joukkue TuTossa, joka ilmoitti hänen jatkavan sen vahvuudessa loppukauden ajan tammikuun 2015 lopulla. Kaudeksi 2015–2016 Kulmala teki TuTon kanssa vuoden mittaisen sopimuksen. Hän oli kevään 2016 pudotuspeleissä joukkueen paras maalintekijä neljällä osumallaan. Kulmala pelasi kauden aikana myös kaksi SM-liigaottelua lainalla Tapparassa marraskuussa 2015.


title: Rasmus Kulmala

text: Kulmala siirtyi kaudeksi 2016–2017 Valko-Venäjän Ekstraligan H’K Šah’tsjor Salihorskiin. Hän voitti koko Valko-Venäjän Cupin alkusarjan piste- ja maalipörssin sekä jakoi syöttöpörssin voiton Junost Minskin Anton Jelisejenkan kanssa tehoilla 5+4=9. Kulmala pelasi runkosarjassa vain kymmenen ottelua, kunnes hän siirtyi marraskuussa 2016 loppukauden sopimuksella Puolan Polska Liga Hokejowan Orlik Opoleen. Kulmala jakoi pudotuspeleissä joukkueen sisäisen pistepörssin voiton Mike Cichyn ja Radek Meidlin kanssa tehoilla 2+3=5. Kaudeksi 2017–2018 hän siirtyi Unkariin Erste Ligassa pelaavan DVTK Jegesmedvékin joukkueeseen. Kulmala oli joukkueen kolmanneksi paras pistemies tehoilla 22+16=38. Hän jakoi liigan maalipörssin kuudennen sijan HSC Csíkszeredan Radim Valchařin kanssa. Pudotuspeleissä Kulmala oli DTVK:n paras maalintekijä seitsemällä osumallaan. Hän edusti joukkuetta kauden aikana myös Continental Cupissa. Kesäkuussa 2018 Kulmala teki DTVK:n kanssa vuoden mittaisen jatkosopimuksen.


title: Rasmus Kulmala

text: Kulmala pelasi alle 20-vuotiaiden MM-kilpailuissa vuonna 2014, jolloin hän voitti maailmanmestaruuden. Kulmala ei kuitenkaan pelannut itse finaaliottelussa Ruotsia vastaan loukkaannuttuaan välieräottelussa Kanadaa vastaan.


title: Rasmus Kulmala

text: Kulmala pelasi myös alle 18-vuotiaiden MM-kilpailuissa vuonna 2012. Hän oli tehoilla 5+4=9 Suomen toiseksi paras maalintekijä ja kolmanneksi paras pistemies. Kulmala jakoi koko turnauksen maalipörssin toisen sijan Ruotsin Filip Forsbergin sekä Kanadan Mathew Dumban ja Kerby Rychelin kanssa. Hän jakoi kolmen muun pelaajan kanssa myös pistepörssin neljännen sijan. Kulmala onnistui tekemään hattutempun alkulohkon päätösottelussa Tšekkiä vastaan. Hänet palkittiin ottelun päätteeksi Suomen parhaana pelaajana. Valmennus valitsi Kulmalan koko Suomen turnauksen yhdeksi kolmesta parhaasta pelaajasta.


title: Rasmus Kulmala

text: Kulmala pelasi pelasi myös alle 18-vuotiaiden Ivan Hlinkan muistoturnauksessa vuonna 2011. Hän edusti myös Suomen alle 17-vuotiaiden maajoukkuetta World U-17 Hockey Challengessa ja Euroopan nuorten olympiafestivaaleilla vuonna 2011. Noista jälkimmäisenä mainittu turnaus päättyi hopeaan.


title: Rasmus Kulmala

text: Kulmala kävi Aurajoen urheilulukion.


title: Sant’Erasmo

text: Sant’Erasmo on saari Italiassa Venetsian laguunissa. Se sijaitsee Lidon pohjoispuolella ja Venetsian koillispuolella.


title: Sant’Erasmo

text: Saari oli 700-luvulla Muranoon liittyvä satama, mutta se tunnetaan lähinnä kauppapuutarhoistaan. Saarta kiertävät raunioituneet linnoitteet, muun muassa "Torre Massimiliana" (Maximilianan torni). Linnoituksia on ollut saaressa jo 1500-luvulla. Venetsian tasavallan kaatumisen jälkeen ranskalaiset rakensivat sinne 1811–1814 tukikohdan. Napoleonin kärsittyä tappion Itävallan arkkihertua Maximilian Austria Este rakennutti sinne tornin vuosina 1843–1844 ja pakeni sinne kapinan aikaan. Tornin pohja on monikulmainen ja halkaisijaltaan 25 m, ja sitä ympäröi kaivanto. Yläosaan mahtuu 13 tykkiä. Italian armaija käytti sitä vielä ensimmäisen maailmansodan aikana.


title: Sant’Erasmo

text: Kesällä siellä järjestetään soutukilpailu. Sant’Erasmo tunnetaan myös sitä ympäröivän laguunin hiekkasärkkien kahlaajista.


title: Vasili Nejelov

text: Vasili Nejelov (, 1722–1782) oli venäläinen arkkitehti. Monia hänen romantiikkaa tai uusklassismia edustavia rakennuksiaan on Pietarin seudulla. Myös hänen pojistaan Ilja Nejelovista ja Pjotr Nejelovista tuli arkkitehteja.